Õpetus: Märkmiku köitmine | Anni hobilehekülg\nÕpetus: Märkmiku köitmine\t26 oktoober 2010\nFiled under: Uncategorized — Anni @ 5:46 p.l.\nTags: õpetused, köitmine\nPeale töötuba paluti mul märkmiku köitmise õpetus ka kirja panna. Katsun seda siis siin teha. 🙂\nKasutasin enda meetodi kokkupanekuks seda linki\nja neid videosid.\nKokkuõmblemise skeem on võetus esimses lingis olevast õpetusest. Teisel õpetusel on mitu osa. Neid näed, kui avad video You tubes.\nKõik pildid on suuremaks klikatavad.\n*sisupaber (tavaline A4, võib ka ntx värviline olla)\n*kaanepapp (Zelluloosi poest Narva mnt tasub otsima minna)\n*kattepaber kaantele (võib ka ntx riie olla)\n*esi-ja tagalehepaber (võiks olla pakem kui tavaine koopiapaber)\nKui sul ei ole piisavalt paksu pappi, siis tuleb see õhematest kokku liimida. Mina kasutan Räpina käsitöökartongi. Piisab, kui kokku liimida kaks lehte. Liimimiseks kasuta PVA liimi. See lähen kuivades kõvaks ja seega on ka kaas tugevam. Pane piisav kogus liimi papile ja määri pintsliga laiali. Aseta peale teine leht pappi ja suru kinni. Kontrolli üle ääred! Need kipuvad lahti jääma, käi papi ääred sõrmedaga vajutates üle. Aseta saadud kartong raskuse alla seima, muidu tõmbub see kaardu. Hea oleks kui laseksid kuivada vajutuse all vähemalt ööpäeva.\nParem on aga muidugi kasutada päris kaanepappi. Seda saab näiteks Zelluloosi paberipoest erinevates paksustes (1,5mm, 2mm ja 3mm). Märkmiku jaoks on 2mm piisav.\n1) A5 mõõdus märkmiku tegemiseks on vaja A4 paberid. Minule meeldib lisada ka värvilisi pabereid.\n2) Murra paberid pooleks ja pane kokku viiekaupa. Et värvilised lehed jääks ühtlaselt, aseta need nii: 2x valge leht, 1x värviline, 2x valge leht.\n3) Selliseid plokke võid teha nii palju kui soovid, olenevalt kui paksu märkmiku tahad. Mina teen tavaliselt 4-5 tk.\n4) Nüüd tuleb plokid omavahel kokku õmmelda. Selleks lõika umbes 10cm laiune ja märkmiku selja pikkune pabeririba ja murra see pikkupidi pooleks.\n5) Märgi kummassegi otsa äärest u 1,5cm kaugusele täpp. Nüüd murra riba laupidi pooleks ja siis veelkord pooleks. Avades näed kolme joont.\n6) Lõika õhukesest riidest kolm riba mõõtudega umbes 2x10cm.\n7) Aseta üks riba paberiribal oleva murdejoone peale, nii et joon läheks riideriba keskelt. Märgi riideriba äärte juurde täpid. Tee nii iga murdejoone juures. Nii saad 8 märgistatud punkti.\n8) Murra riba jälle pikkupidi pooleks ja aseta esimese sisuploki keskele. Torka naaskliga (või suurema nõelaga) märgete kohale läbi ploki augud.\n9) Tee nii kõigi plokkidega. Pane tähele!! Aseda riba alati ühtepidi sisse ja hiljem plokid ühtepidi üksteise peale, et augud oleks ilusti kohakuti!\n10) Kui kõik plokid on augustatud, peaks sul olema selline vaatepilt.\n11) Nüüd on vaja plokid omavahel kokku õmmelda. Mina kasutan selleks peenemat heegelniiti. Õmblemise põhimõtteline skeem on selline. Siin on küll aukude arv väiksem.\n12) Võta esimene blokk ja pane nõel sisse august nr1 (niidiots jääb väljapoole). Jäta niidisaba nii pikaks, et saaksid pärast sõlmida. Tule välja august nr2, mina sisse august nr 3, tule välja august nr4. Nii mine kuni ploki lõpuni.\n13) Nüüd oled esimese bloki läbi traageldanud. Võta hunnikust järgmine plokk ja pane esimese alla. Jälgi, et need oleks ühtepidi (ehk siis augud katuksid).\n14) Mina sisse teise bloki esimesest august (pildil nr5). Tule välja järgmisest (pildil auk nr6). Nüüd mine sisse esimese bloki eelviimasest august (pildil auk nr7 – esimese bloki nr3) ja tule välja järgmisest (nr8). Nüüd mine sisse teise ploki august, mis on kohakuti sellega, millest oled just välaj tulnud (nr 9). Tule välja järgmisest. Seejärel mine jälle sisse esimese bloki august, mis on kohakuti selle teise bloki auguga, millest just välja tulid. Tee nii kuni lõpuni. Nüüd on sul selline vaatepilt. Töö käigus pinguta niiti tugevalt end ettevaatlikult (mudu võib paber rebeneda), et blokid oleks tihedalt üksteise vastas.\n15) Seega näed, et ühest otsast ei ole kaks plokki omavahel ühendatud. Ühendamiseks sõlmi lihtsalt kaks niidiotsa kokku.\n16) Võta kolmas plokk ja aseta õigesti teiste alla. Jätka õmblemist sama põhimõtte järgi. Nüüd õmbled omavahel kokku teise ja kolmanda ploki.\n17) Otsa jõudes näed, et teine ja kolmas ei ole sellest otsast omavahel ühendatud. Ühendamiseks vii nõel eelmise bloki niidi alt läbi ja tõmba tugevalt kokku.\n18) Nüüd on otsad omavahel ühendatud. Sama põhimõtte järgi ühenda omavahel kõik plokid. Viimane plokk traagelda veelkord läbi. Seo niidiotsad kokku.\n19) Võta riideribad ja pane need õmbluse vahelt läbi. Lõika lühemaks niidiotsad.\n20) Mõõda ära märkmiku seljapaksus ja lõika kaks sama paksuse ja selja pikusega pabeririba (tavaliselt koopiapaberist). Lõika ühest ribast välja jupikesed, mis oleks nii pikad, et mahuks seljale, aga nii, et riideribasid nad ei kataks. Määri selg PVAliimiga paksult kokku (liim peabki minema ka plokkide vahele) ja aseta lõigatud ribad oma kohtadele. Kui tahad teha mörkmikuleka järjehoidjat, siis kleebi see nüüd seljale paika. Seejärel kata kogu selg taas liimiga ja aseta peale teine riba. See katab ka riideribad. Suru ilusti kokku. Jälgi, et liim sisu pealmisi lehti ära ei määriks.\n21) Lõika marlisidemest märkmiku selja pikkune osa (või lõika tükk välja suurets marlitükist). Määri selg taal PVAga ja aseta marlitükk peale.\n22) Suuna riideribad ja mari ettevaatlikult plokist eemale (et nad ei ole ploki peal/all) ja pane raskuse alla seisma. Hea oleks, kui ta oleks nii ööpäeva.\nKui sa ei taha nii palju möllata, siis võid ära jätta riideribade ja marli osa, kuid siis ei jää plokid nii ilusti omavahel kokku. Märkmikku avades võid näha, et eriplokid ei ole omavahel väga hästi kinni. Selga liimides jäävad plokid üksteise külge väikese liimiribaga kinni. Võid ka kasutada näiteks ainult riideribasid (need hoiuavad plokid omavahel tugevamini koos ja seovad sisu kaantega) või vaid paberiribasid seljal. Mis endale mugavam ja vajalikum tundub.\n23) Kui sul on suurem papitükk, siis lõika kaaned kolmest küljest (va seljapoolne) pisut suuremad, kui on su sisu. Võid ntx liimida kaks kahekordset pappi Räpina kartonist.\nKui su sisuplokk on väga ebaühtlane, siis lõika allpool kirjeldatud moel metalljoonlaua ja kipsinoa abil see enne kaane mõõtude võtmist tasaseks.\n24) Kui kasutasid kokkuliimitud Räpina vm pappi, siis lõika see pooleks. Pane kaaned ümber sisu ja mõõda seljapaksus koos kaanepappidega. Lõika selja pikkune ja -paksune papiriba. See võib olla ka ühekordsest kartongist.\n25) Vali välja oma ümbrispaber (või kangas). Selleks sobib ka näiteks tapeet. Taas saab väga ilusaid pabereid Zelluloosi poest.Liimi kaanepapid sinna peale jättes osade vahele paarimilimeetrine vahe. Lõika ära ümbrispaberi nurgad, kuid mitte päris papinurga vastast!\n26) Keera ääred ära. Kui soovid võid lisada ka paelu vm kaanele kaunistuseks. Kui tahad laiemat järjehoidjat, kui on su märkmikuselg (sellisel juhul ei saanud seda punktis 20 panna), siis kinnita kaane siseküljele ka see.\n27) Kui soovid siis võid nüüd sisu natuke väiksemaks lõigata. Kui sind aga ei häiri, et sisu on sama suur kui kaaned või kui kasutasid suuremast papist väljalõigatud kaanetükke, siis võid selle punkti vahele jätta.\n28) Aseta metallist joonlaud ( plastikusse võid kogemata sisse lõigata ja siis on serv viltu) plokile ja lõika terava (!!!!) kipsinoaga sisu äärtest 4-5mm maha (va selg loomulikult). Suru joonlauda tugevalt vastu sisu ja jälgi, et see lõikamise ajal ei liiguks. See punkt nõuab veidi harjutamist.\nSISU ÜHENDAMINE KAANTEGA:\n29) Vali välja kaks A4 paberit, mida tahaksid kasutada sisulehena. See võiks olla pisut paksem kui tavaline koopiapaber. Võid kasutada näiteks värvilist paberit. Murra need paberid pooleks ja asta üksteise peale nii nagu pildil näha – aluapaberi peale pane esimene sisuleht, murdejon üleval pool. Selle peale pane teine sisuleht, aga nii, et esimene paber paistaks välja u 5-6mm. Kõige peale aseta sodipaber, ka nii, et alumise paberi (teine sisuleht) 5-6mm riba paistaks.\n30) Aseta üks leht ühele poole sisu riideribade ja marli alla ning teine paner teisele poole. Nii, et liimiriba jääks selja poole.\n31) Aseta kokkumurtud sisulehe vahele sodipaber ja liimi riideribad ning marli sisupaberi külge. Tee liimiseks ka ülejäänud paber.\n32) Aseta sisu õigele vastu kaante seljariba õigele kohale ja suru kaas sisu vastu. Ava märmik kergelt (ära tõmba täiesti lahti!!) ja silu paber kaane külge korralikult kinni. Korda punkte 31 ja 32 ka teise poolega.\n33) Aseta valmis märkmik vähemalt ööpäevaks raskuste alla seisma, siis ei tõmba kaaned kaardu.\nSelline ta sai! Ma olen kõik ise erinevatest kohtadest kokku õppinud, seega ei pruugi see olla kõige parem ja õigem juhend. Nii olen mina lihtsalt teinud ja tulemusega olen rahule jäänud.\nKellel on ettepanekuid parandusteks või niisama küsimusi, siis võtan need meeleldi vastu.\n30 Responses to “Õpetus: Märkmiku köitmine”\n26 oktoober 2010 at 11:38 p.l.\nKindlasti proovin mingi aeg järgi 🙂\n26 oktoober 2010 at 11:56 p.l.\nTore, kui abiks on!\n2 november 2010 at 4:06 p.l.\nNii hea õpetus! Ise tegelen parasjagu, just selle õpetuse järgi, korraga kolme raamatu tegemisega. Ees ootab lähipäevil kaante tegemine-külge panemine. Seni olen igatahes suurepäraselt õpetusest jagu saanud, pole kunagi enne ise köitmisega tegelenud.\nSuured tänud põhjaliku õpetuse eest, paljud sünnipäevalised ja jõulupakid nüüd kindlustatud! 😀\n2 november 2010 at 7:59 p.l.\nTegelikult nüüd juba tekkis väike segadus küll minul 😛 Mulle ei jõua punkti 29 ja 30 mõte täiesti pärale :(. Saan aru, et üks sisuleht läheb sinna kindlasti aga ei saa aru mis sellest teisest täpselt saab ja miks need peab selle 5mm vahega üksteise peale asetama. Minu loogika ütleb, et kaante vahel jäävad ju need ikka täpselt üksteise peale ja see et kuidas see teine sisuleht üldse kinnitub. Paistab, et mul on pikad juhtmed :D.\n2 november 2010 at 8:59 p.l.\nKatsun vastata. Üks leht läheb sisuploki ühele poole, teine teisele poole. Pmst liimid need 5mm liimiribadega, mis tulevad, sisu külge. Kui avad ükskõik millise raamatu, siis näed, et esimene leht on (mõnikord on see ka ntx värviline) niimoodi järgmise (tiitellehe) külge natuke selja poolt kinni liimitud. Ehk siis kui kerad seda esimest lehte, siis tuleb kaasa ka viimane.\nEI oska seletada ka paremini! 😀\nEhk siis need 5mm vahed on selleks, et saaks kiiremini mõlemad paberid liimiseja ja ühtlase vahega (liimipulgaga on muidu raske sirget liimijoont teha). Need paned liimine pool kummalegi poole sisuplokki.\nKui vaja, küsi veel.\n2 november 2010 at 8:43 p.l.\nei väsi kribamast. vist jõuis kahe sisulehe kõrguse vahe kohale- raamatu ja kaante suuruse vahe?\n2 november 2010 at 9:00 p.l.\nNüüd ei saa mina aru hästi. 😀 Kõrguse vahe? See 5mm?\n2 november 2010 at 9:32 p.l.\nirw. noh jah. segane ta sai aga vist polnud minu mõte õige. mõnel päeval lihtsalt mõistust töötab vist kehvemini, loodan homsele 😀\n3 november 2010 at 2:48 p.l.\nHuhh, esimene raamat kenasti pressi all. Karta on, et esimene lammas läheb ikka aiataha 😀 või siis osaliselt…\n4 november 2010 at 1:14 e.l.\nHarjutamine teeb meistriks. Ma hea meelega vaataks ka seda, kui uhigi pilt üles saab juhuslikult. 🙂\n9 november 2010 at 4:27 p.l.\nTõseti, mul on väga hea meel, et selline postitus on siia lehele üles pandud.\nVäga hästi kirjeldatud ning kindlasti proovin selle kunagi ära. Hea oleks, kui su lehekülge saaks “Follow”´da ka.\nHetkel on mul aga väike mure ja mõtlen, et ehk oskad aidata. Oled Sa varem teinud ise liimköidet? Nimelt mul on materjal kõik juba välja prinditud, aga ei osanud esimesel korral mõelda köitmiseks vajaliku ruumiga. Äkki oskad jagada natuke head nõu ses osas. Vaba ruumi saan kasutada maksimaalselt 4-5 mm.\nIgasugune tagasiside on oodatud 🙂\nSoovin Sulle jätkuvalt innukaid ideid.\n12 november 2010 at 12:35 e.l.\nKahjuks ei oma selliseid kogemusi. Olen isegi korduvalt mõelnud, et võiks osata. 😦\n12 november 2010 at 12:44 e.l.\nKüsimus. Kas see “follow”mine on midagi, mis ma lisada saan siia? Või mida silmas pead? Äkki juhendad?\nMytsi Wabrik Says:\n12 jaanuar 2011 at 11:37 p.l.\nNo nt blogspotis saab lisada nupukese, et Follow me. Siis ikaüks, kes soovib, saab seda vajutada ja tema blogisse ilmub minu blogist viide. Vaata mu blogi paremasse tulpa. Siis saad paremini aru.\n11 november 2010 at 8:22 p.l.\nhttp://www.facebook.com/photo.php?pid=546910&l=fb5b7d27fd&id=100000462928091 loodetavasti link avaneb 🙂\n12 november 2010 at 12:38 e.l.\nKena! Vaatasin ka teisi asju. Need väikesed loomakesed on vahvad. 🙂\n13 november 2010 at 11:39 e.l.\n12 jaanuar 2011 at 11:32 p.l.\nMa tahtsin vaid seda kommenteerida siia juurde, et Kui sa kasutad Räpina kokkuliimitud pappi, siis ära seda pooleks lõika, vaid lõika ühes üks külg, teisest papist teine. Nii saad piisavalt suured kaaned teha ja siis jääb ära see märkmikulehtede lõikamine. Noh, see lihtsalt minu soovitus;).\nAga täita lahe, et sellise asja viitsisid teha. Oleks ma vaid õigel ajal seda näinud, oleks suur Youtube ja Google tuhnimine ära jäänud. Kusjuures mina kokkuvõttes õppisingi selle video järgi tegema, nagu sul seal kõige alguses näha on. Aga tegin samuti veidi oma kohandusi. Ja nt ma teen need vahed väiksemad, st ribasid tuleb rohkem, kuna tee või tina, aga kui ma teen A4 pooleks märkmikku, siis mul ei õnnestu kuidagi saada ribade vahelisi ja ribasid endaid sama mõõduga. Mul tulevad vahed siis suuremad. Seega teen ma auke/triipe küme ja panen 4 riba (ja ma ei kasuta riiet vaid paberit, toimib sama tõhusalt). Nii jääb kuidagi paremini hoidma.\n13 jaanuar 2011 at 9:35 p.l.\nJah, see on võimalus, et ühest lehest üks, teisest teine. Lehti kokku voltides ei jää need aga alati ühtlaseks. Seepärast meeldib mulle meid pärast lõigata.\nAga tänan ideede eest!\nKöites kokku vol 1. « Kaia Hobilehekülg Says:\n20 veebruar 2011 at 7:37 p.l.\n[…] kuna ma ei leidnud enam Youtubeist seda köitmisõpetust üles, mida tahtsin õppida, siis otsisin Anni hobileheküljelt õpetuse üles ja selle järgi köitsin ühe proovitöö ning teisest märkmikust nüüd […]\nEsimene märkmik raamatuköites « Kaia Hobilehekülg Says:\n20 veebruar 2011 at 8:31 p.l.\n[…] Eelmises postituses kirjutasin veidike sellest, miks ma üldse selle märkmiku tegin ehk siis see on proovitöö, et läbi teha kõik sellise köitmise etapid ning oma teise tööga (mida saab näha eelmises postituses) osaleda köitmise konkursil. Selle märkmiku tegin ka endale ning kasutasin siselehtedeks ära kõik paberijäägid, millega miskit enam teha eiolnud. Märkmiku mõõdud on 13, 2x 10,7 cm ja paksus 1,3 cm. Kaanematerjaliks esiku tapeedi jääk Ja nagu eelmises postituses märksin, siis õpetus pärit Anni hobileheküljelt. […]\n20 veebruar 2011 at 8:35 p.l.\nMinagi kasutasin seda õpetust ja olen väga rahul ning need videod youtubeis on ka super head! Tubli töö Anneliis 😉 !\n21 veebruar 2011 at 1:56 p.l.\nRõõm on minupoolne!! Hea kui abiks on kellelgi.\nNugise Muti Says:\n28 veebruar 2011 at 4:06 p.l.\nSuur tänu väga hea õpetuse eest!\nAinult 29 punktiga jändasin ja ei saanudki õigeks. Miks seda vaja voltida on? Ja ikka ei saanud täpsemalt aru kuidas voltida.\n1 märts 2011 at 5:37 p.l.\nNeed on need lehed, mille üks külg tuleb täielikult kleepid kaante külge (see siis seob sisu kaantega) ja teine külg (teile leht, kuna see on poolek smurtud A4) peenikese ribaga kleepida sisuploki külge. Raske on seletada! 😀 Voltida ei olegi muud, kui vaid lihtsalt pooleks murda leht.\n1 märts 2011 at 8:15 p.l.\nHaaaa! Nüüd sain aru! Kahe sõbrannaga jagelesime selle punkti ümber ja tookord hakkama ei saanud. Uuega teen varsti alustust!\n4 märts 2011 at 5:25 p.l.\nTore! Aati võib üle küsida, kui vaja.\n5 mai 2011 at 8:29 p.l.\nMillist liimi te kasutasite?:)\n6 mai 2011 at 9:55 p.l.\nTavaline PVA ja pulgaliim. Õhema materjali korral on pulgaliim parem. Samas PVA jääb peale kuivamist tugev-kõva.\nÕpetused | Gutta-Girl Says:\n18 september 2013 at 6:29 p.l.\n[…] H. Märkmiku köide https://annihobid.wordpress.com/2010/10/26/opetus-markmiku-koitmine/ […]\n332 254 korda


“It doesn’t matter where you’ve been, only where you are going.” – Lauriita\n“It doesn’t matter where you’ve been, only where you are going.”\nSee on vist kuskile seadustesse kirjutatud, et kui on kiire, siis peab ikka kohe väga kiire olema ja korraga väga palju asju ära tegema.\nKool on üks tohuvapohu, kogu aeg on mingi kodune töö, referaat või mõni muu tüütu kohustus. Jah, ma muidugi mõistan, et ma olen bakalaureuse kolmanda aasta tudeng ja peangi palju tegema, aga ma ausalt ütlen, et teadusartiklite tõlkimine ja mingiks referaadiks kokku panemine ei anna mulle isiklikult midagi.\nTeine asi on muidugi tunnikonspektide koostamine, mis on küll äärmiselt raske ja esimese korraga tööd arvestada saada on suht võimatu, aga ma päriselt õpin midagi, see on minu jaoks vajalik ja kasulik. Ühesõnaga olen täna jälle mingit referaati vorpinud ja loodan üks hetk eesti keele KT kordamisküsimusteni jõuda.\nKogu selle kooli segaduse seas võtsin ma vastu päris suure otsuse. (haha, kõlab kuidagi eriti diibilt) Enivei. Ma otsustasin, et nüüd on aeg korralikult trenni tegema hakata. Olgugi, et kaalustalla treeningkava on hea ja mugav, tahaks ma siiski kuskil “käia”. Nii palju kui kool ja töö lubab, püüan kaks korda nädalas korterikaaslase trennides käia.\nLisaks olen ma otsustanud lõpuks julguse kokku võtta ja ära proovida bodypumpi, lihtsalt proovida. Peale eilset Ringvaadet ja Elari imelist lugu (mida ma tegelikult teadsin, sest olen tema tegemisi juba pikalt jälginud) nägin klipis ka oma kunagist klassiõde, kes tema trennis käib. Kirjutasin kohe talle ja järgmine nädal ma koos sõbrannaga sammud saali veangi. Olgu öeldud, et Elari trennid on hommikul kell 7 TÜSKis. We’ll see, how that goes.. aga nii jõuan ma trenni päevaplaani ilusti mahutada. Jõuan kooli ja tööle ja õhtul vara magama.\nEga ma tegelikult ei tea, kas mulle see bodypump ja rühmatreening üldse sobib, aga kuna hommikuste trennide kuukaart on üsna mõistliku hinnaga, teen proovi. Lodev keha on vaja ju vormi saada. 😀 Need ilusad pepud, mis Instagramis igal fitnessi kontol on, teevad ju kadedaks küll. Tahan ka!\nTegin eile/täna esimesed ringid oma uute jooksutossudega. Need Asicsi tossud on päriselt kõige mugavamad tossud, mis mul kunagi olnud on. Neil on miskine spets geeltald ja võlvitoetus ja ma päriselt kõnniks nagu pilvedel, nii pehme ja vetruv, üldse ei põruta jalga ega midagi. Nüüd oleks veel uusi trennipükse vaja, sest ma teisipäeval avastasin, et praegused pikad trennikad on lihtsalt suureks jäänud. Uued asjad pidid ju alati motivatsiooni tõstma, nii et tuleb vist sünnipäeva wish-listi trennipüksid ka panna. 🙂\nJa ma kohe pidin selle suurepärase ja grandioosse plaani siia kirja panema. Muidu ma jälle hakkan vabandusi otsima ja lösutan voodis edasi. Ega peale jõule, mis pole üldse enam kaugel, tuleb kohe jaanipäev ja selleks ajaks on vaja ju ilus olla.\nNaudin nüüd oma vanillilõhnalist tuba ja banaani-mustika kooki, mis mulle täiesti lubatud on. Hiljem lähen chillin pisikese numpsikuga ka veits. Võtan natsa aja maha praegu (noh, umbes tunniks ajaks, sest peale “tööd” ootavad mind ikkagi need kuramuse kordamisküsimused), sest nädalavahetus tuleb jälle turbooo.. põnev!


Lume ja libeduse tõrjumine läks üle augulappimiseks - Uudised - Sakala\nLume ja libeduse tõrjumine läks üle augulappimiseks\n10. veebruar 2011, 16:45\nEilegi parandasid Veolia Keskkonnateenuste töömehed asfaldiauke, fotograaf tabas nad Suur-Kaare tänaval.\nViljandi tänavate hooldaja, kes talve algul enamasti lund tõrjus, asus sulaga lappima külma ajal tekkida jõudnud auke.\nViljandi linnavalitsuse majandusameti teedespetsialist Harry Mägi hindas, et Viljandi tänavate seisukord pole praegu väga halb.\nTeedespetsialisti sõnul keskenduvad lappijad Viljandis eeskätt tähtsamatele tänavatele ja kõrvalised piirkonnad peavad ootama kevadel algavat parandushooaega. Põhitänavate nimekirja on kinnitanud volikogu.\nSamas lubas ametnik, et kui mõnel väiksel tänaval peaks suur ja ohtlik auk laiutama, saab see juba praegu täidetud.\nAukude avastamine sõltub Harry Mägi jutu järgi nii töid tegeva firma ettevõtlikkusest, linnavalitsuse kontrollimisest kui elanike teadetest.\n«Kõige hullem olukord on linna sissesõidul Uue tänava tõusul ja samuti Oja tänava tõusul Kösti sillast ülespoole,» loetles ta. «Augud saavad küll täidetud, aga teekate on üldiselt kehvas seisus. Arutame praegu, kuidas oleks kevadel seal kõige õigem remonti teha.»\nViljandi tänavaid hooldav aktsiaselts Veolia Keskkonnateenused saab linnalt sügisest kevadeni vältavaks talihoolduseks 264 000 eurot. Selle summa eest tuleb tõrjuda nii lund ja libedust kui lappida auke.\nVeolia Keskkonnateenuste Lääne regiooni juhataja Jaan Viljas ütles, et talve jooksul tekkinud aukude parandamine algas kohe, kui ilm sulaks pööras ja augud nähtavale tulid.\nKui hästi või halvasti linnatänavad seekordse talve üle elavad, on Viljase sõnul vara hinnata, see selgub kevadel. «Talviti paistab olukord igal aastal enam-vähem ühtemoodi,» lausus ta.\nKülma aja seguga saab Viljase kinnitust mööda tööd teha välistemperatuurist olenemata, peamine, et auk on enne lumest ja jääst puhastatud — nii ei takista lappimist ka krõbedad külmakraadid.


Siiliste raamaturiiul: 2016\nÜks aasta on jällegi läbi saanud ja seepärast on käes traditsiooniline kokkuvõtete tegemise aeg. Minu 2016. aasta eesmärgiks oli lugeda läbi 100 raamatut, mille suutsin ületada tervelt 50nega. Olen selle tulemusega ülirahul ning 150 on täpselt selline kogus, mis annab väga erinevaid lugemiselamusi. Parimatest raamatutest nimetaksin näiteks:\n1. Antony Doerr "Kõik see silmale nähtamatu valgus"\n2. Svetlana Alexievich "Tšernobõli palve"\n3. Marie Rutkoski "The Winner's Curse (The Winner's Trilogy I)\n4. Erich Maria Remarque "Läänerindel muutuseta"\n5. Sabaa Tahir "An Ember in the Ashes" ja "A Torch Against the Night"\n6. Art Spiegelman "The Complete Maus: A Survivor's Tale"\n7. Pax I-IV\nKui üldiselt on nii, et jätan mittemeeldiva raamatu juba esimeste lehekülgede järel pooleli ja edasi ei loe, siis sel aastal sattus nimekirja ka üks, mida ma järjekindlalt lõpuni lugesin, sest lootsin, et lõpuks ometi läheb paremaks. Ei läinud. Nii et minupoolne hoiatus oleks mitte lugeda Mark Tompkinsi "The Last Days of Magic" ja omal vastutusel võite lugeda C. S. Pacati "Captive Prince" (Captive Prince I), mis pole küll halb raamat, aga ilma eelteadmisteta võib suure üllatuse valmistada.\nHea lugemisaasta oli.\nSuur tänu kõigile, kes mu blogi lugemas ja kommenteerimas on käinud ning kirjastusele Varrak toreda koostöö eest!\nSoovin teile kõigile ilusat ja lugemis- ning raamatuterohket 2017 aastat teile kõigile!\n1. Karl Ristikivi "Põlev lipp" (Kroonikate triloogia I)\n2. Karl Ristikivi "Viimne linn" (Kroonikate triloogia II)\n3. Cornelia Funke "Ghost Knight"\n4. Karl Ristikivi "Surma ratsanikud" (Kroonikate triloogia III)\n5. Gillian Flynn "The Grownup"\n6. Jan Burke "The Messanger" e.k. "Viimsete sõnumite tooja"\n7. Peter Swanson "The Kind Worth Killing"\n8. Liane Moriarty "The Hypnotist's Love Story"\n9. Pasi Ilmari Jääskeläinen "The Rabbit Back Literature Society"\n10. Sandor Marai "Ühe kodanlase pihtimused" I-II\n11. Steve Wilson & Lucy Tapper "Hedgehugs"\n12. R.L. Stine "Ghost Camp" (Goosebumps XLV)\n13. Antony Doerr "All the Light We Cannot See" e.k. "Kõik see silmale nähtamatu valgus"\n14. Coralie Bickford-Smith "The Fox and the Star"\n15. Charlie N. Holmberg "The Paper Magician" (The Paper Magician I)\n16. Lisa Wheeler "Porcupining: A Prickly Love Story"\n17. Andy Weir "The Martian"\n18. Charlie N. Holmberg "The Glass Magician" (The Paper Magician II)\n19. Rick Riordan "The Sword of Summer" (Magnus Chase and the Gods of Asgard I)\n20. Alexandra Bracken "Passenger" (Passenger I)\n21. Art Spiegelman "The Complete Maus: A Survivor's Tale"\n22. Markus Zusak "The Book Thief" e.k. "Raamatuvaras"\n23. Kendara Blake "Anna Dressed in Blood" (I)\n24. Katarina Bivald "The Readers of Broken Wheel Recommend"\n25. Rainbow Rowell "Fangirl"\n26. Kendare Blake "Girl of Nightmares" (Anna II)\n27. Svetlana Alexievich "Voices from Chernobyl: The Oral History of a Nuclear Disaster" e.k. "Tšernobõli palve"\n28. Rae Carson "Walk on Earth a Stranger" (Gold Seer I)\n29. Melissa Marr "Graveminder"\n30. Tropper Jonatan "This is Where I Leave You"\n31. Marie Rutkoski "The Winner's Curse (The Winner's Trilogy I)\n32. Sarah Dessen "Saint Anything"\n33. Edward Rutherfurd "Sarum"\n34. Marie Rutkoski "The Winner's Crime (The Winner's Trilogy II)\n35. Erich Maria Remarque "Im Westen nichts Neues"e.k. "Läänerindel muutuseta"\n36. Matthew Jobin "The Nethergrim" (Nethergrim I)\n37. Benjamin Alire Saenz "Aristotle and the Dante Discover the Secrets of the Universe"\n38. Reeli Reinaus "Verikambi"\n39. Robin Hobb "Assassin's Apprentice" (Farseer I) e.k. "Salamõrtsuka õpilane I ja II"\n40. Maggie Stiefvater "Scorpio Races"\n41. Justin Richards "Doctor Who: Time Lord Fairy Tales"\n42. Neil Gaiman "The Sleeper and the Spindle"\n43. Helen Simonson "The Summer Before the War"\n44. Mark Tompkins "The Last Days of Magic"\n45. Mary Downing Hahn "The Ghost of Crutchfield Hall"\n46. Marie Rutkoski "The Winner's Kiss" (The Winner's Triology III)\n47. Rosamund Hodge "Cruel Beauty" (Cruel Beauty Universe I)\n48. Cat Winters "In the Shadow of Blackbirds"\n49. Alwyn Hamilton "Rebel of the Sands" (Rebel of the Sands I)\n50. Colleen Hoover "November 9"\n51. Astrid Lindgren "The Brothers Lionheart" e.k. "Vennad Lõvisüdamed"\n52. J.R. Ward "The Beast" (Black Dagger Brotherhood XIV)\n53. Colleen Hoover "Ugly Love"\n54. Donna Tartt "The Secret History"e.k. "Salajane ajalugu"\n55. Kimberly Brubaker Bradley "The War that Saved My Life"\n56. Renee Ahdieh "The Rose and the Dagger" (The Wrath & the Dawn II)\n57. C. S. Pacat "Captive Prince" (Captive Prince I)\n58. V. E. Schwab "A Gathering of Shadows" (Shades of Magic II)\n59. E. K. Johnston "A Thousand Nights"\n60. Colleen Hoover "Confess"\n61. Tõnu Õnnepalu "Klaasveranda"\n62. Laini Taylor "Daughter of Smoke and Bone" (Daughter of Smoke and Bone I) e.k. "Tütar suitsust ja luust"\n63. Julie Orringer "The Invisible Bridge"\n64. Otfried Preussler "Die Kleine Hexe" e.k. "Väike nõid"\n65. Hirotada Ototake "No One's Perfect"\n66. Paul Berna "Peata hobune"\n67. Emily Brontë "Vihurimäe"\n68. James Runcie "Grantchester: Sidney Chambers and The Shadow of Death"\n69. Kate Morton "The Secret Keeper" e.k. "Saladuse hoidja"\n70. Kate Morton "The Forgotten Garden" e.k. "Unustatud aed I-II"\n71. Åsa Larsson, Ingela Korsell "PAX - Der Fluch" (PAX I) e.k. "Loitsussau"\n72. Åsa Larsson, Ingela Korsell "PAX - Der Höllenhund" (PAX II) e.k. "Sünk"\n73. Åsa Larsson, Ingela Korsell "PAX - Das Geisterkind" (PAX III) e.k. "Kummituslaps"\n74. Risto Järv "Metsavaimu heategu"\n75. Maggie Stiefvater "The Raven Boys" (Raven Cycle I) e.k. "Kaarnapoisid"\n76. Meelis Friedenthal "Inglite keel"\n77. Sergej Lukianenko "Wächter der Nacht" (I) e.k. "Päevane vahtkond"\n78. Clare Mackintosh "I Let You Go" e.k. "Ma lasen sul minna"\n79. David Messer "Sigmund"\n80. Karin Slaughter "Blindsighted" (Grant County I)\n81. Maggie Stiefvater "Shiver" (The Wolves of Mercy Falls I) e.k. "Värin"\n82. Cornelia Funke "Ghosthunters and the Totally Moldy Baroness!" (III)\n83. Cornelia Funke "Ghosthunters and the Muddy Monster of Doom!" (IV)\n84. Beatrix Potter "The Tale of Mrs Tiggy-Winkle"\n85. Karin Slaughter "Kisscut" (Grant County II)\n86. Karin Slaughter "A Faint Cold Fear" (Grant County III)\n87. Eve Chase "Black Rabbit Hall"\n88. J.K. Rowling "Harry Potter and the Cursed Child" (Harry Potter IX)\n89. Maggie Stiefvater "The Dream Thieves" (Raven Cycle II)\n90. Riina Einasto "Hingab armastust"\n91. Yōko Ogawa "The Housekeeper and the Professor"e.k. "Majapidaja ja professor"\n92. Dorothy Eden "Räägi mulle armastusest"\n93. Åsa Larsson, Ingela Korsell "PAX - Der Hexendämon" (PAX IV) e.k. "Kratt"\n94. Stephen Lloyd Jones "The String Diaries" (String Diaries I)\n95. Karin Slaughter "Indelible" (Grant County IV)\n96. Julian Fellowes "Belgravia"\n97. Chris Priestley "Mister Creecher"\n98. Kristen Callihan "Firelight" (Darkest London I)\n99. Kristen Callihan "Moonglow" (Darkest London II)\n100. Nancy Mitford "Armastust otsimas"\n101. Maggie Stiefvater "Blue Lily, Lily Blue" (Raven Cycle III)\n102. Aarne Ruben "Nõiaprotsessid Eestis"\n103. Rachel Hartman "Seraphina" (Seraphina I)\n104. Naomi Novik "Uprooted" e.k. "Väljajuuritud"\n105. Karin Slaughter "Faithless" (Grant County V)\n106. Elisabeth Büchle "Himmel über fremdem Land" (Meindorff I)\n107. Maggie Stiefvater "The Raven King" (Raven Cycle IV)\n108. Jay Kristoff "Nevernight" (Nevernight Chronicle I)\n109. Rick Riordan "The Hidden Oracle" (Trials of Apollo I)\n110. Affinity Konar "Mischling"\n111. Sherrilyn Kenyon "Fantasy Lover"\n112. Lucinda Riley "The Orchid House"e.k. "Kasvuhoonelill"\n113. Belinda Alexandra "Tuscan Rose"\n114. Marcus Pfister "The Happy Hedgehog"\n115. E. M. Delafield "The Diary of a Provincial Lady"\n116. Winston Graham "Ross Poldark" (Poldark I) e.k. "Ross Poldark"\n117. Sherrilyn Kenyon "The Dark-Hunter" I\n118. Sherrilyn Kenyon "The Dark-Hunter" II\n119. Rupi Kaur "Milk and Honey"\n120. Amy Ewing "The Jewel" (Lone City I)\n121. Dave Eggers "The Circle" e.k. "Ring"\n122. Shirley Jackson "The Haunting of Hill House"\n123. Graeme Macrae Burnet "His Bloody Project“\n124. Robert Girardi "Vaporetto 13"\n125. Dawn Huebner "What to Do When You Worry Too Much: A Kid's Guide to Overcoming Anxiety"\n126. Mart Sander "Litsid" (I)\n127. Katrina Kalda "Jumalate aritmeetika"\n128. Kelley French, Thomas French "Juniper: The Girl Who Was Born Too Soon"\n129. Jennifer Donnelly "The Tea Rose" (I)\n130. Philippa Gregory "The Other Boleyn Girl" (Plantagenet and Tudor IX) e.k. "Teine Boleyni tüdruk I-II"\n131. Karin Slaughter "Pretty Girls"\n132. Mariko Koike "The Graveyard Apartment"\n133. Ruta Sepetys "Salt to the Sea"\n134. Sebastian Fitzek "Das Paket"\n135. Colleen Hoover "It Ends with Us"\n136. Pierce Brown "Red Rising" (I) e.k. "Punase tõus"\n137. Jonathan Stroud "The Creeping Shadow" (Lockwood & Co IV)\n138. Philippa Gregory "The Boleyn Inheritance" (Plantagenet and Tudor X)\n139. Angela Thirkell "High Rising" (Barsetshire I)\n140. Winston Graham "Demelza" (Poldark II) e.k. "Demelza"\n141. Brandon Sanderson "The Final Empire" (Mistborn I)\n142. Traci Chee "The Reader" (Sea of Ink and Gold I)\n143. Katrin Johanson "Atlantis abajas"\n144. Derek Landy "Skulduggery Pleasant" (Skulduggery Pleasant I)e.k. "Detektiiv Luuker Leebesurm"\n145. Sabaa Tahir "An Ember in the Ashes" (Ember in the Ashes I)\n146. Sabaa Tahir "A Torch Against the Night" (Ember in the Ashes II)\n147. George R.R. Martin "A Game of Thrones" (Song of Ice and Fire I) e.k. "Troonide mäng I-II"\n148. George R.R. Martin "A Clash of Kings" (Song of Ice and Fire II) e.k. "Kuningate heitlus I-II"\n149. Angela Sommer-Bodenburg "Der Kleiner Vampir und die Klassenfahrt" (XIV)\n150. Ray Bradbury "Fahrenheit 451" e.k. "451' Fahrenheiti"\nPosted by Monika at 18:42 Kommentaare ei ole:\nLabels: **2016. aasta kokkuvõte**, 2016\nAngela Sommer-Bodenburg "Der Kleiner Vampir und die Klassenfahrt" (XIV)\nAnton läheb koos klassiga ekskursioonile ning ta sõbrad, vampiirid Anna ja Rüdiger tulevad talle külla. Kui Rüdiger huvitub Antoni uuest ja ilusast klassiõest Violast ning esitleb end näitlejana, kes vampiirifilmis vampiiri mängib, siis on sekeldused kindlustatud.\nÜks Saksa Youtuber kiitis väikese vampiiri sarja väga ja kuna ma alati otsin toredaid lasteraamatuid, siis tahtsin lugeda, millega tegemist. Kahjuks polnud raamatukogus esimesi osi, nii hakkasin lugema sarja 14. raamatust ja see vähendas see mu lugemiselamust, sest loo eelteadmised puudusid ja vihjed eelnevatele raamatutele ei andnud midagi juurde.\nSiiski oli tegemist toreda looga ja kaks raamatut on mul veel kodus oma lugemisjärge ootamas.\ninglise keeles: "The Little Vampire And The School Trip"\nPosted by Monika at 14:39 Kommentaare ei ole:\nLabels: - lasteraamatud, - ulme ja fantaasia, 2016, Angela Sommer-Bodenburg, saksa keeles\nGeorge R.R. Martin "A Clash of Kings" (Song of Ice and Fire II)\nPärast "Troonide mängu" lõpetamist võtsin kohe järgmise osa. "Kuningate heitlus I-II" on pikem ja kohati natuke aeglasem, palju oli infot, mis oli küll huvitav, aga sisule mu arvates eriti juurde ei andnud. Mulle meeldib, et Martin oma on oma raamatukangelased ühtlaselt halliks kirjutanud, st pole ei täiuslikke halbu ega häid inimesi, kõik on vaatenurga ja tõlgendamise küsimus. Ka olen ma aru saanud, et üldiselt on rahva suureks lemmikuks Jon Snow, kuid mulle meeldib loetu põhjal kõige enam hoopis Tyrion.\neesti keeles:. "Kuningate heitlus I-II"\nsaksa keeles: "Die Herren von Winterfell"\nLabels: *lemmikud*, 2016, George R.R. Martin, inglise keeles\nGeorge R.R. Martin "A Game of Thrones" (Song of Ice and Fire I)\nSee raamat ning samanimeline telesari ei vaja vist tutvustamist, sest kas tõesti on veel kuskil mõni inimene, kes pole neist kuulnud? Ma lugesin "Game of Thrones-i" esimest korda umbes kaheksa aastat tagasi ja siis jättis see mulle väga verise ja mitte kuigi hea mulje. Sellest ajast saati olen ma rohkem ajaloolisi (fantaasia)romaane lugenud ning nüüd oli arvamus natuke teine. Eriti mõjutasid mu seisukohta hiljuti loetud P. Gregory Boleyni raamatud, kus käis samuti võimuvõitlus, kuigi natuke mahedamas vormis. Soovitan, kui te ei karda paksust raamatust tulenevat väljakutset, kannatate välja igasugused jõhkruste ning vägivalla kirjeldused ja suudate erinevatel tegelastel silma peal hoida.\neesti keeles: "Troonide mäng I-II"\nsaksa keeles: "Der Winter naht"\nPosted by Monika at 08:04 Kommentaare ei ole:\nLabels: - ulme ja fantaasia, *lemmikud*, 2016, George R.R. Martin, inglise keeles\nSabaa Tahir "A Torch Against the Night" (Ember in the Ashes II)\nSarja teine osa jätkub täpselt sama koha pealt, kus eelmine lõppes. Kui võimalik, siis soetagegi kohe mõlemad korraga, sest siis on esimese lõppedes võimalik kohe järgmine võtta.\nSeekord on lisaks Eliasele ja Laiale jutustajaks ka Helene, kes seisab silmitsi väga inimlike probleemidega - kuidas valida armastuse ja kohustuse vahel ning kuidas naisülemusena mehi end aktsepteerima ja kuulama panna. Tegelikult röövib ta isegi tähelepanu Eliaselt ja Laialt natuke ära. Sisust ma siinkohal ma enam rohkem ei kirjutagi, sest raamat on täis üllatusi ja muidu rikun te lugemiselamuse ära.\nTahan autorit tõesti kiita. Sarjade teisi osi lugema hakates, on mul tihtipeale hirm, sest väga sageli juhtub, et see on esimesest raamatust oluliselt kehvem ning täidab vaid nö. kohatäite rolli, kuid antud juhul pole see üldsegi nii. "A Torch Against the Night" pole mitte üksnes esimese osa vääriline, vaid isegi natuke parem. Me saame mõnedele esimeses raamatus tekkinud küsimustele juba vastused, mida tavaliselt nii vara ei juhtuks ning loomulikult tekib ka uusi küsimusi juurde. Goodreadsist nägin, et senini on plaanitud neljaosaline sari ja seega on kaks raamatut veel ilmumas, mida ma kindlasti lugeda plaanin. Küll oleks hea, kui need juba homme ilmuks või veelgi parem, juba eile lettidele tulnuks.\nsaksa keeles: "Ein Fackel im Dunkel der Nacht"\nPosted by Monika at 09:28 Kommentaare ei ole:\nLabels: - noorteraamatud, - ulme ja fantaasia, *lemmikud*, 2016, inglise keeles, Sabaa Tahir\nSabaa Tahir "An Ember in the Ashes" (Ember in the Ashes I)\nElias õpib sõjaväeakadeemia lõpuklassis ning temast peaks saama maski kandev sõdur. See pole tulevik, mida ta endale ette sooviks, kuid mõnikord on saatusel omad plaanid.\nLeia elas koos oma vanavanemate ja vennaga, kuid kui vend vahistatakse ning vanaisa-ema tapetakse, siis otsustab ta vastupanuliikumise üle otsida ning neilt venna vabastamiseks abi paluda. Vastupanuliikumise juht on venna vabastamist nõus proovima vaid tingimusel, et Leia läheb orjana sõjaväekadeemiasse salakuulajaks. Koolis ristub ta tee Eliasega.\nSabaa Tahiri loodud fantaasiamaailm on saanud inspiratsiooni Vanast-Roomast ning raamat mõjub esimese hooga julma ja vägivaldsena, kuid soovitan sellest mööda vaadata ja edasi lugeda, sest lugu ise on väga köitev ja hästi kirjutatud. Tõsi, natuke on ettearvatavust ka, sest mida ikka oodata, kui peategelasteks on poiss ja tüdruk, kuid kindlasti pole tegemist lääge, esmapilgust armastusega, kus prints valgel hobusel hädas neidist päästma tõttab.\nSee oli tegelikult ülelugemine. Kui plaanisin sarja teist osa lugema hakata, sis tahtsin oma mälu värskendamiseks eelmisel aastal kirjutatud arvamuse uuesti üle lugeda. Tean, et raamatut lugesin, aga mida polnud, oli blogipostitus. Põhjus selgus, kui Goodreadsist nägin, et lugesin seda vahetult enne reisi ja küllab nii see postitus ununeski. Nii lugesingi uuesti ja sel korral kirjutasin postituse ka.\nsaksa keeles: "Die Herrschaft der Masken"\nPosted by Monika at 08:09 Kommentaare ei ole:\nDerek Landy "Skulduggery Pleasant" (Skulduggery Pleasant I)\nLabels: - lasteraamatud, - noorteraamatud, - ulme ja fantaasia, *lemmikud*, 2016, Derek Landy\n"The Reader" on uue sarja avaraamat, mille tegevus toimub maailmas, kus lugeda oskavad vaid väga üksikud ja väljavalitud inimesed. Peategelane Sefia on orb, kes pärast isa jõhkrat mõrva koos tädi Niniga oma mineviku eest põgeneb. Kui neile järele jõutakse ning Nin röövitakse, siis peab Sefia üksi hakkama saama. Ta avastab, et kannab endaga kaasas kummalist, veidraid märke sisaldavat, nelinurkset eset. Lugema õppides mõistab ta, et see ese on RAAMAT.\nEsiteks annaksin täispunktid raamatu kujunduse eest, mis on minu jaoks alati väga oluline komponent, sest väliselt inetu raamat ei kutsu lugema. Loo idee meeldis mulle väga ja jään põnevusega järgmist osa ootama, kuid siiski andsin Goodreadsis vaid kolm punkti. Madala punktitaseme peamine põhjus on selles, et raamatu ülesehitus on natuke segane ja tegevustik hüppas ajas edasi tagasi, mistõttu oli mul kohati raske aru saada, kuidas need lood omavahel seotud on. Kuna mu raamatu laenutustähtaeg kukkus, siis pidin lugemisel kiirustama, vastasel juhul oleksin selle koheselt teist korda üle lugenud, sest lõpus said asjad selgemaks.\nsaksa keeles: "Ein Meer aus Tinte und Gold"\nPosted by Monika at 14:08 Kommentaare ei ole:\nLabels: - noorteraamatud, - ulme ja fantaasia, *lemmikud*, 2016, inglise keeles, Traci Chee\nEelmises raamatus veel köögitüdruku rollis olnud Demelza on nüüd Ross Poldarkiga abielus ja perre sünnib ka tütar Julia. Kõik näib olevat ilus, kuni suhted Francise ja ta perega tänu Demelza Verity eraellu sekkumisele, ülipingeliseks muutvad. Ross tegeleb jätkuvalt kaevanduse probleemidega ning George Warlegganiga.\nKahjuks olin enne raamatuga lõpulejõudmist ära vaadanud ka teise osa Poldarki teleseriaalist ja nii puudus mul igasugune üllatusmoment. Nüüd ei jõua ma enam ära oodata, mil jõuan raamatutes kohani, mida sari veel katnud pole.\neesti keeles: "Demelza"\nsaksa keeles: "Poldark - Von Anbeginn des Tages"\nLabels: - ajalooline, - armastusromaanid, 2016, inglise keeles, Winston Graham\nKui Laura Morland tuleb koos noorima poja Tonyga maale jõule veetma, kuuleb ta ärevakstegevaid uudiseid. Nimelt on ta sõbral, kirjanik Georg Knoxil uus sekretär preili Gray, kes on ilmselgelt võtnud sihiks mehega abielluda. George sõbrad ei saa sel sündida lasta ja peavad plaani, kuidas naisest lahti saada. Loomulikult ei puudu raamatust ka külaelu juurde kuuluvad kuulujutud ja noored armastajad.\n"High Risingut" kirjeldatakse meelelahutusliku ja vaimuka raamatuna, kuid mina kahjuks samale arvamusele ei jõudnud. Meelelahutusliku rolli täidab ta lugemismaterjalina ära, aga huumorit oli vaid üksikutes stseenides. Teoses on palju juttu raamatute kirjutamisest ja kirjanikest, peategelane Lauragi on kirjanik, kes toodab nn. häid halbu raamatuid, mis ei pretendeerigi väärtkirjanduse tiitlile, aga annavad autorile piisavat elatist. Üks tegelastest on hädas, sest ta kirjanikust isa ootab, et tütar ta jälgedes käiks, aga viimane on sel alal täiesti andetu. Mul tekkis Thirkelli puhul sama tunne - ainuüksi see, et sa oled sugulussidemetes Rudyard Kiplinguga ning J.M.Barrie ristitütar, ei tee sinust endast veel head kirjanikku.\nTeiseks puuduseks on raamatu teatav sarnasus hiljuti loetud E. M. Delafield "The Diary of a Provincial Ladyga". Delafieldi raamat ilmus 1930, Thirkelli oma 1933. aastal. Loomulikult pole need üksühele kattuvad, kuid eriti hästi võrreldav, on lapsi puudutav osa, Delafieldil on see paremini kirjutatud ning tema raamat on ka tõeliselt naljakas.\nAlexander McCall Smith märgib "High Risingu" eelsõnas, et Angela Thirkell on kirjanikuna ajaloohõlma vajunud ning mõne lõigu puhul tekkis mul tahtmine, et ta oma teosega oleks sinna jäänudki, kuid lõpuks jõudsin järeldusele, et see oleks minu poolt natuke inetu ja ebaaus soov. Nii vilets see raamat ju ka polnud ja nagu ma eelpool kirjutasin, meelelahutuslikku funktsiooni see ju täitis.\nsaksa keeles: "Tea Time bei Mrs. Morland"\nPosted by Monika at 16:38 Kommentaare ei ole:\nLabels: - ilukirjandus, 2016, Angela Thirkell, inglise keeles\nPhilippa Gregory "The Boleyn Inheritance" (Plantagenet and Tudor X)\nTegemist on järjega Philippa Gregory eelmisele Boleyni raamatule ja sündmused leiavad aset mõned aastad pärast "The Other Boleyn Girl-s" kirjeldatut. Raamatus räägivad oma lugu kolm väga erinevat naist - Henry VIII neljas (Anne) ja viies naine (Catherine) ning Anne Boyleni venna George'i lesk, Jane.\nHenry VIII kolmas naine, Jane Seymor, kellega ta pärast Anne'i hukkamist abiellus, suri pärast sünnitust ning kuningas asus uut kuningannat otsima. Sel korral valis ta poliitilistel põhjustel välja saksa soost neiu Kleve Anne'i. Naine oli Henryle ebameeldiv ning viimane üritas abielulepingut tühistada. Anne kirjutaski vajalike paberitele alla ja arvatavasti päästis sellega oma elu. Ta jäi Inglismaale elama ning sai endale nö. kuninga õe rolli.\nHenry viiendaks abikaasaks sai Catherine Howard, kes sai kuninganna olla vaid 16 kuud. Selgus, et ta oli vananevale kuningale truudusetu ning teda karistati pea maharaiumisega. Gregory esitleb Catherine'i naiivse ning lõbujanulisena.\nKolmandaks jutustajaks on Jane Boleyn ehk Leedi Rochford. Jane oli abielus George Boleyniga ning ta nimi jooksis eelmisest raamatust läbi, kust ta jäi meelde uudishimuliku, tüütu ja ebameeldiva naisena. Selgub, et Janel oli tookordsetes sündmustes suur osa, ta andis Anne'e ja George'i vastu tunnistusi ning pääses seeläbi ise eluga. Nüüd on ta õukonnas tagasi ning teenib kuninga neljandat ja viiendat naist. Jane hukati koos Catherine Howardiga, sest aitas kuningannal armukesega sidet pidada.\nKuigi kolmest perspektiivist kirjutatud lugu oli natuke segav lugeda, sest pidin järge pidama, kes kolmest parasjagu "räägib", oli see ka huvitav, sest Gregory kirjeldab hästi, mis juhtus pärast Anne ja George hukkamisi ning kuidas elu edasi läks. Kahjuks jäi mulje, et kuigi võimumängudes osalejad olid teised, ei olnud õukonnas eriti midagi muutunud.\nsaksa keeles: "Das Erbe der Königin"\nJonathan Stroud "The Creeping Shadow" (Lockwood & Co IV)\nKui mäletate, siis kolmanda raamatu lõpus lahkus Lucy Lockwood & Co firmast. Tema (ja pealuu) teenivad nüüd leiba vabakutselistena ja kui mõned lahkarvamused ajutiste ülemustega välja arvata, siis õnnestub see neil hästi. Ühel päeval tuleb Lucyle ootamatu külaline - Lockwood, kes sai tööpakkumise Penelope Fittesilt endalt ja tahab nüüd Lucyt ajutiselt tagasi palgata, sest neil on vaja üks üliohtlik kummitus kahjutuks teha.\nSisust rohkemalt, poleks ilma midagi etteütlemata võimalik kirjutada, seega jätan siinkohal pooleli. Autor on välja öelnud, et ta töötab praegu sarja viienda ja viimase raamatu kallal ja seda, et lõpp on veel alles tulemas, on lugedes natuke tunda. Lisaks olid sees mõned laused ja stseenid, mis mind oma üldpilti mittesobivusega silmi pööritama panid (nt. aluspesu põrandal), aga üldjoontes on tegemist hea, kuid senini ilmunutest mitte tugevaima raamatuga. Loomulikult lõppes seegi osa jällegi tõelise pommiga ning ma ootan juba kannatamatult lõpplahendust.\nPosted by Monika at 08:34 Kommentaare ei ole:\nLabels: - noorteraamatud, - ulme ja fantaasia, *lemmikud*, 2016, inglise keeles, Jonathan Stroud\n"Jumalate aritmeetikas" on kaks jutustajat - noor eestlanna Kadri Raud, kes 1980. aastate lõpul koos emaga Prantsusmaale välja rändas ning Siberisse küüditatud Liisi, kes Kadri vanaemale kirju saadab.\nSee on küll Prantsusmaal auhinna vääriliseks tunnistatud raamat, kuid mind oma erilisuses kahjuks veenda ei suutnud. Tõsi, Katarina Kalda kirjutamisstiil meeldis mulle väga, kuid raamatu sisu jättis pigem külmaks. Tegelastest Kadri, on selline inimene, kelle virisemist võib küll mõista, sest tal on elus ühtteist tulnud läbi teha, aga ta tundus kuidagi ebameeldiv, nii et ta "kannatused" ei läinud mulle eriti korda. Liisi seevastu, on tugev naine, kes siberiraskustega silmitsi seistes, alla ei vandunud ja tekitas minus austust ning kaastunnet, kuid ta loos polnud midagi uut, eestlasena olen neid küüditamislugude variatsioone juba mitmeid kordi kuulnud ja lugenud. Võibolla on tõesti vale öelda, et ühe inimese läbielamised on rohkem väärt, kui teise omad ja tekib küsimus, miks ühe puhul tekib vastumeelsus ja teisel juhul kaastunne, aga ma ei saa sinna midagi parata kui oleksin tahtnud Kadrile öelda, et lõpeta ometi oma kurtmine.\nInternetist teisi arvustusi lugedes jäi mulle mulje, et ma pole raamatu pointile üldse pihta saanud, aga lugege ja otsustage ise.\nLabels: - ajalooline, - ilukirjandus, 2016, eesti keeles, Katrina Kalda\nRomaanitriloogia esimeses osas kirjeldatud kirjeldatud sündmused leiavad aset aastail 1939-1940, mil maailmas olid väga ärevad ajad ning algas Teine maailmasõda. Eestis toimunust räägitakse läbi Tallinna bordellis töötavate ning külastavate inimeste, sest neid naisi on ilmselt iga valituse ajal vaja.\n"Litsid" on viimasel aja eestikeelses raamatublogimaailmas nii palju tähelepanu ja ülevaateid saanud, et mul polegi midagi uut lisada. Üks süžeeliin oli küll selline, mis mind kulmu kergitama pani, kuid üldjoontes oli huvitav lähenemine. Ma olin küll varem kuskilt lugenud, et Mart Sander maalib, kuid milline ta kirjanikuna on, seda ei osanud ette arvata. Mulle meeldis ta natuke teistsugune kirjutamisstiil, võibolla saate aru, mida ma mõtlen kui ütlen, et tekstist on tunda, et inimene kirjutab oma lõbuks ning ei püüagi tohutut kirjandusklassikat teha. Soovitan lugeda.\nPosted by Monika at 09:37 Kommentaare ei ole:\nLabels: - ajalooline, - ilukirjandus, *lemmikud*, 2016, eesti keeles, Mart Sander\nDawn Huebner "What to Do When You Worry Too Much: A Kid's Guide to Overcoming Anxiety"\nHea ja arusaadavalt kirjutatud!\nLabels: - eneseabi, - lasteraamatud, 2016, Dawn Huebner, inglise keeles\nSaan aru, et raamatule lühikest ja tabavat sisututvustust kirjutada, on keeruline asi, kuid antud juhul rikub see üksainuke lause kõik ära.\n"Vaporetto 13" on tänapäevane kummituslugu iidvanas Veneetsias, kus autor on veenvalt tabanud ajaloolist atmosfääri"\nLugedes tabasin end mitmeid kordi mõtlemast, et raamat on küll hea, kõik need linna kirjeldused olid nii elavad, et mulle tundus nagu kõnniksin ise peategelasega koos, aga kui tegemist oleks paksema raamatuga, siis oleksin ma selle arvatavasti käest ära pannud. Miks täpselt, ei teagi, võibolla pole ta stiil päris minu oma. Proovin kunagi sama autori "Madeleine's Ghost-i" lugeda ja see ei meeldinud mulle üldse.\ninglise keeles: "Vaporetto 13"\nLabels: - ilukirjandus, - õudukas, 2016, eesti keeles, Robert Girardi\nPosted by Monika at 11:43 Kommentaare ei ole:\nOn teada, et Hill House's kummitab ning kõnealusel suvel saabuvad sinna neli üürilist - Dr. Montague, kes otsib paranormaalsetele nähtustele teaduslikke tõestusi, kaks noort neiut, Eleanor ja Theodora ning Luke, kes on maja tulevane pärija. Varsti hakkab maja näitama, mis temas peidus on ning tõesti kuulevad inimesed kummalisi hääli ja näevad vaime. Näib, et kõige rohkem avaldab juhtunu mõju Eleanorile, kes samm-sammult kontakti reaalsusega kaotama hakkab.\n"The Haunting of Hill House" ilmus 1959. aastal ja seda peetakse jätkuvalt õuduse klassikasse kuuluvaks. Nii olid minugi lootused enne lugema hakkamist väga kõrgele kruvitud, kuid kahjuks pettusin. Raamat on küll hästi kirjutatud, kuid kõhedust ei tekitanud kordagi. Isegi Stroudi Lockwoodi sarja raamatud olid hirmutavamad. Siiski, kui otsite kirjandusklassikat, siis lugege kindlasti, kui aga tahate õudsaid vaimujutte, siis lugege hoopis M. R. James'i "Kummitused nukumajas". Mul tulevad siiani hirmujudinad peale kui mõnede lugude peale tagasi mõtlen.\nsaksa keeles: "Spuk in Hill House"\nLabels: - õudukas, 2016, inglise keeles, Shirley Jackson\nKui Mae Holland võetakse tööle Ringi, maailma kõige võimsamasse internetifirmasse, siis ei suuda ta oma õnne uskuda, sest nüüd on tal lõpuks ometi võimalus nüristavast töökohast loobuda ja väiksest kodulinnast lahkuda. Samm-sammult hakkab ta mõistma, et töö Ringis pole hoopiski selline nagu ta ette kujutas, tööajad pole kellast kellani ja lisaks ametikohustuste täitmisele, eeldatakse temalt ka aktiivset (virtuaalset) seltsielu.\nRingi põhiküsimuseks on piir privaatse ja avaliku info vahel. Nad on seisukohal, et indiviid ei tohiks teiste eest mitte midagi varjata, kõik peab olema avalik. Küsimus, kui palju jagada ja mida enda teada hoida, on juba praegu väga aktuaalne. Internet ja Youtube on täis fotosid ja videosid, kus inimesed julgelt oma eraelust räägivad ning isegi aadresse näitavad. Piir hägustub üha enam ja loomulikult kasutavad paljud kurjategijad seda ära. Näiteks, oli ühes foorumis juhus, kus naisterahvas näitas avalikult oma uhke kodu ja käekottide ning ehete pilte. Hindades natuke orienteerudes, julgen oletada, et tal oli varandust umbes miljoni dollari eest. Juhtus see, mida oligi arvata - keegi nägi vabatahtlikult üleslaetud fotosid ja varastas ta paljaks. Vaevalt, et see ainujuhus on.\nRingis suhtlevad inimesed on mõnikord ülitundlikud (seda saab vabalt üle kanda ka tänapäeva internetisuhtlemisse). On tekitatud illusioon, et kunstlikult loodud virtuaalmaailmas on kõik kõigi sõbrad ja seepärast peaksid ka üksteise vastu kenad ning pidevalt kättesaadavad olema. Mõned kasutajad ei mõista, et see pole reaalne maailm ning solvuvad ja saavad pahaseks, kui nende küsimustele koheselt ei vastata/reageerita või aidata või hoopis eriarvamust esitatakse. Nad ei kujuta ette, et teisel pool istuval inimesel on ikkagi oma elu. Reaalses elus ei suhelda ka kõigiga, sest kõigi inimestega ei klapita kokku, mõnikord tekib arusaamatusi või segadusi, kuid need klaaritakse ära ja elatakse õnnelikult edasi.\nKuigi Eggers esitas hirmutava (ja loodetavasti mitte tõese) pildi maailmast, kuhu poole me virtuaalne suhtlemine liigub, sai raamat mu käest Goodreadsis siiski vaid kolm punkti. Esimeseks põhjuseks on, et peategelane Mae ei meeldinud mulle. Alguses tundus ta natuke naiivne ja elukauge, kuid oli lootus, et ta areneb ning küpseb. Raamatu kulgedes jättis ta üha enam lamba mulje, kes uskus pimesi kõike, mida ülemused talle ette ladusid ja muutus reatöötajast innukaks osalejaks, kes ei kõhelnud hetkekski, kui tal tuli võimalus oma elu igat aspekti avalikult näidata, sest "jagamine on ju hoolimine". Ma lootsin kuni lõpuni, et ta ärkab ja mõistab, et kõigi inimeste elu ei pea pöörlema virtuaalsete suhete ümber ja on asju, mida ei pea kõik teadma ning inim(intiim)suhteid ei saa hinnata 1-100 skaalal ning mis siis kui 3% kaastöötajatest ei pea sind vaimustavaks. Kuid sellist hetke ei tulnud ja see on ka teine põhjus, miks ma raamatule kõrgemat hinnet ei pannud.\nMind pani see raamat mõtlema. Aastaid tagasi, kui Eestis mobiiltelefonid laiemalt levima hakkasid, ütles üks mu ülikooliaegsetest õppejõududest prohvetlikud sõnad: "Ükskord tuleb aeg, mil kättesaamatus muutub luksuseks" ja vahel mõtlen ma kui õigus tal oli. Tänapäeval on enamikel mobiilid ja kõik eeldavad, et saa teistele oma tegudest pidevalt aru annad. Mis juhtus maailmaga, kus kõik teadsid, et teist tuleb oodata akadeemilise veerandtunni jagu ja siis võib ära minna, ilma et keegi pahaseks saaks? Või sai sõpradega nii väljas söömas käidud, et kõik oma mobiiliekraane ei vahtinud. Kui paljud meist saavad pidevalt nii olulisi sõnumeid, et need pool tundi oodata ei kannata? Mõelgem sellele ning suhelgem ka päriselt - silmast silma ja südamest südamesse.\neesti keeles: "Ring"\nsaksa keeles: "Der Circle"\nLabels: - ulme ja fantaasia, 2016, Dave Eggers, inglise keeles\nRaamatu tegevus toimub väljamõeldud maailmas, milles inimesed on jagatud erinevateks klassideks ning elukohad piirkondadeks. Kõige kõrgemal positsioonil olevad, sh. kuninglik perekond elavad Juveelis.\nJuveeli kuuluvad naised ei saa ise tervete ja elujõuliste laste sünnitamisega hakkama ning seepärast valitakse ülejäänud piirkondadest välja neiud, kellest koolitatakse ülemklassi jaoks surrogaatemasid. Üheks neist on Violet Lasting.\nPärast põhjalikku koolitust osalevad kõik neiud oksjonil, kus ülikunaised neile pakkumisi teevad. Oksjonist alates pole neil tüdrukutel enam oma nime ega identiteeti, seda asendab number. Violetist saab number 197 ning uue omaniku koju minnes, taipab ta, et elu pole Juveelis hoopiski nii ilus ja unenäoline kui arvata (loota) võinuks.\nSelle raamatu lugemine oli hea näide, kuidas eelnevalt loetud raamatu kogemus järgnevat mõjutab. "The Juwel-iga" alustades meeldis see mulle päris hästi, siis aga panin raamatu kõrvale ja lugesin vahele hoopis Affinity Konari "Mischling-ut", mis räägib natsiarsti Mengele eksperimentidest inimestega Auschwitzi vangilaagris. Pärast Konari raamatu lõpetmist võtsin Ewingu oma uuesti kätte ja tunne polnud enam endine, sest tajusin seda läbi hoopis teise prisma, nägin neid tüdrukuid Mengele katseloomadena ja see omamoodi rikkus raamatu ära, sest tegi Juveeli maailma veelgi kohutavamaks kui autor võibolla oma plaanides ette kujutas. Violeti esmapilgust tekkinud armastus ei tundunud samuti usutavana.\nTegemist on triloogia esimese osaga ja ma plaanin sarja siiski edasi lugeda, sest tahan teada, kuidas lugu lõppeb.\nsaksa keeles: "Die Gabe"\nPosted by Monika at 20:23 Kommentaare ei ole:\nLabels: - noorteraamatud, - ulme ja fantaasia, 2016, Amy Ewing, inglise keeles\nRupi Kauri raamat on ehedalt naiselik, see räägib südamevalust ja lahkuminekust, enda üleskorjamisest ning edasielamisest. Värskelt lahkuläinule võib isegi teraapiliselt mõjuda.\nMa ei ole luuleinimene. See tähendab, et lasteluuletusi loen küll, aga täiskasvanute omadest ei saa ma eriti aru. Nii oli mulle endalegi suur üllatus, et olin võtnud pähe nimetatud luulekogu lugeda (ja võibolla isegi koju osta). Pärast läbilugemist võin öelda, et need on nii arusaadavalt kirjutatud, et isegi mina sain aru, mida luuletaja öelda tahtis.\nPosted by Monika at 17:51 Kommentaare ei ole:\nLabels: - luuletused, 2016, inglise keeles, Rupi Kaur\nDark-Hunters (Tumedad kütid) kaitsevad inimkonda vampiiride eest. Nad on surematud ja hingetud, päikesele allergilised iidsed sõdalased, kes on truudust vandunud jumalanna Artemisele. Kyrian on üks küttidest ning ootamatult kaotab ta nii oma võimed kui ka oma surematuse ja muutub tagasi inimeseks. Kahjuks ei saanud see kõik juhtuda halvemal ajal, sest Desiderius on ründamas ja Kyrian ning Amanda peavad vaenlasega võitlemiseks oma jõud ühendama.\nOstsin need mangad koju aastaid tagasi, kui olin Kenyoni loodud Dark-Hunteri maailmast suures vaimustuses. Pärast "Fantasy Lover" lõppu tekkis mul tahtmine Kyriani lugu ülelugeda, aga päris raamat oli kuhugi liiga hästi ära pandud ja ma lihtsalt ei viitsinud seda otsima hakata.\nLugu polegi mõtet kommenteerima hakata, sest eks kõik need raamatud ole natuke sarnased, Kyriani oma oli küll üks mu lemmikuid, aga mangad pole siiski minu teema. Panin raamatud annetuskasti, et need uue kodu leiaksid.\nGoodreadsi hinnang: 3/5 (päris raamatule paneksin kõrgema hinde)\nPosted by Monika at 17:29 Kommentaare ei ole:\nLabels: - armastusromaanid, - manga, - ulme ja fantaasia, 2016, Sherrilyn Kenyon\n1783. aasta Cornwall, Inglismaa. Ross Poldark naaseb Ameerika iseseisvussõjast ning avastab, et miski pole ta äraolekul samaks jäänud - ta isa on surnud, armastatud neiu Elizabeth Rossi onupojaga kihlatud ning kodumaja räämas ja hooletusse jäetud, sest teenijad pole viitsinud selle eest hoolitseda. Inglismaa majandus on sõja kaotuse järgselt samuti kehvas seisus ning kaevurid ja kalurid nälgivad.\nRoss ei lase end sellest heidutada ja hakkab oma elu uuesti üles ehitama. Kui ta ühel päeval toob laadalt kaasa peksasaanud ja nälginud tüdruku Demelza, siis on kuulujuttudel uus põhjus ning teema.\nEga ma tegelikult polekski selle raamatu lugemiseni jõudnud, kui televiisorist poleks "Poldarki" sari jooksma hakanud. Kunagi uurisin Goodreadsist, mida raamatu kohta kirjutatakse ja siis polnud hinnangud kuigi kiitvad, seda loeti pigem igavaks. Uues telesarjas nimitegelast mängiv Aidan Turner on aga mulle meeldiv juba kunagi jooksnud "Being Human" sarjast ning mõtlesin nii raamatu kui sarja oma silmaga ülevaadata. Innustust andsid ka Facebooki Lugemise väljakutse grupis olnud arvustused.\nMa ei tea, kuidas eestikeelne variant lugeda olnuks, kuid ma olin inglisekeelse raamatu esimese poolega päris hädas, see oli igav ja aeglane ning keeleliselt natuke raske (eriti Judi dialekt). Tundus, et kirjanik oli juba ette plaaninud, et tulemas on mitmeosaline raamatusari (lõpuks sai neid kokku 12) ja seepärast võttis endale loo käimalükkamiseks nii aega kui lehekülgi. Tunnistan, et minu jaoks läks asi huvitavamaks sellest hetkest, mil Ross ja Demelza nö. paariks said, siis ei suutnud ma enam raamatut käest ära panna ja niipea kui viimased leheküljed läbi said, haarasin teise osa järele.\nUsun, et seda hakatakse kindlasti võrdlema Gabaldoni "Võõramaalase" sarjaga, kuid tegelikult pole neil minu arvates erilist sarnasust. Seega, kui üks meeldis, siis ei pruugi automaatselt teine meeldida ja vastupidi. Lisaks, "Ross Poldark" ilmus esmakordselt juba 1945. aastal ja on oma intiimsteenide puudusega tänapäeva lugejale natuke liiga "korralik". Nüüdsete raamatute puhul kohtame ka pigem naiskangelasi, kelles pole madala enesehinnangu raasugi ning selle kõrval oli Demelza oma kõhkluste ja kahtlustega ootamatult ehe ja värskendav. Mulle meeldis, et tegemist polnud sellise esimesest pilgust armastusega, nii et kui lõpuks need sõnad tulid, siis mõjusid need seda usutavatena.\nMina loen ja vaatan sarja kindlasti edasi ja kui ma eelpool nimetasin "Võõramaalase" sarja, siis kui tolle peategelaste näitlejatevalik pole mu meelest eriti õnnestunud, siis Rossi ja Demelza omad küll.\neesti keeles: "Ross Poldark"\nsaksa keeles: "Poldark - Abschied von gestern"\nGoodreadsi hinnnag: 3.5/5 (aeglase alguse tõttu)\nPosted by Monika at 15:35 Kommentaare ei ole:\nLabels: - ajalooline, - armastusromaanid, - ilukirjandus, 2016, inglise keeles, Winston Graham\n1930. aasta Inglismaal elaval (ülem)keskklassi kuuluval provintsidaamil on kena maja ja hea abikaasa (kes tavaliselt ajalehe taha magama jääb) ning kaks last. Daam ei käi küll tööl, kuid rabeleb siiski mitmel rindel, ta hoolitseb mehe ja laste eest ning proovib teenijatega läbi saada, seltsielu elada ja raamatuid lugeda.\nJilly Cooper täpsustab raamatu eessõnas, et tollele ajastule oli iseloomulik, et teatud klassi kuuluvad inimesed pidid vaatamata oma rahahädadele ikkagi seisusekohaselt käituma, st vastuvõtte korraldama, aegaajalt Londonisse reisima ning uusi riideid soetama. Nii ongi palju päeviku sissekandeid rahateemadel, kuidas majapidamisraha võimalikult kokkuhoidlikult kasutatakse, ehteid panditakse ja riideid komisjonipoodi müüakse ning pangale kirju kirjutatakse, et natukenegi krediiti saada. Kuid kõiki neid raskusi esitatakse lõbusas ja lootusrikkas vormis, teadmises, et kuidagi saadakse ikkagi hakkama ja kui lõpuks suurem rahasumma saabub, siis ei panda seda mitte hoiule, vaid korraldatakse hoopis suurem pidu.\nKeeleliselt olid üksikud lõigud natuke rasked, sest autor kasutab prantsusekeelseid lauseid, millest ma aru ei saanud ning sõnu, mis mulle tundmatud. Ma olen lugedes üldiselt laisk inimene ja ei viitsi sõnaraamatut otsima minna, seega ei tea ma siiani, mida need tähendavad, aga ega see lugemiselamust vähendanud.\nSee raamat sobiks kindlasti neile, kellele tolle ajastu Inglismaa põnev tundub ja lõbusat lugemist otsivad. Päevikuvorm võimaldab seda ka tükihaaval lugeda.\nsaksa keeles: "Tagebuch einer Lady auf dem Lande"\nGoodreadsi hinnnag: 4/5\nPosted by Monika at 14:03 Kommentaare ei ole:\nLabels: - ajalooline, - ilukirjandus, *lemmikud*, 2016, E. M. Delafield, inglise keeles


Vuosaari kohvitehas on Pauligi esimene süsinikuneutraalne tootmisüksus | Paulig Group\nVuosaari kohvitehas on Pauligi esimene süsinikuneutraalne tootmisüksus\nPaulig on astunud sammu edasi oma säästva arengu kava elluviimisel – Vuosaari kohvitehas sai CarbonNeutral® sertifikaadi ja on Pauligi esimene sertifitseeritud kliimaneutraalne tootmisüksus. Tehase heitkoguseid on alates 2014. aastast vähendatud 98%, ülejäänu korvatakse tunnustatud heitkoguseid vähendavate projektide rahastusega. Pauligi eesmärk on vähendada 2030. aastaks oma tootmises kasvuhoonegaaside heitkoguseid 80%. Plaan on muuta kõik tootmishooned 2023. aasta lõpuks kliimaneutraalseks.\n„Paulig on üks maailma jätkusuutlikumaid kohvitootjaid. Alates 2018. aastast on kõik meie kohvioad pärit tõendatud jätkusuutlikest allikatest. Nüüd hoogustame oma kliimameetmeid. Vuosaari kohvitehasest on saanud meie esimene kliimaneutraalne tootmisüksus. Sellega oleme oma eesmärkidele sammu võrra lähemale jõudnud. Meie abiga saavad kohvisõbrad osa nii suurepärastest maitsetest kui ka muutustest, mis viivad parema tuleviku poole,“ räägib Kaisa Lipponen, SVP Communications and Sustainability.\nPaulig toodab Vuosaari tehase 100 miljonit pakki kohvi aastas ja seal valmistatakse rohkem kui 200 erinevat toodet. Kliimaneutraalsuse nimel on Vuosaari röstikojas suurendatud energiatõhusust, leitud rakendus tootmises tekkivale soojusele ning hakatud kasutama taastuvenergiat (ka kaugküttes) ja biogaasi. Nii on kohvitehase heitkogused alates 2014. aastast vähenenud 98%. Ülejäänud 2%, mis tekivad tootmisjääkidest ja külmutusseadmetest lekkiva jahutussegu tõttu, hüvitatakse metsandusprojektide rahastamise kaudu Colombias, Aasias ja Ida-Aafrikas. Natural Capital Partners on andnud Vuosaari kohvitehase hoonele CarbonNeutral®-i sertifikaadi, lähtudes maailma juhtivast kliimaneutraalsuse raamistikust CarbonNeutral Protocol.\nKõik Pauligi kümme tehast kuues riigis plaanitakse lähiaastatel kliimaneutraalseks muuta. Heitkoguste vähendamine tähendab energiatõhususe suurendamist kõigis tehastes, taastuvenergia kasutamise suurendamist ja võib-olla ka selle tootmist kohapeal, näiteks päikesepaneelidega.\nLisaks on Pauligi eesmärk teha koostööd tarnijatega, et vähendada väärtusahelas tekkivaid heitkoguseid 2030. aastaks poole võrra. Koos tarnijatega keskendutakse kliimateadlikule põllumajandusele, et tulevikus oleks tooraine keskkonnamõju väiksem ja põllupidajad suudaksid muutuva kliimaga paremini kohaneda.\n2020. aasta aprillis tutvustas Paulig oma ambitsioonikat 2030. aastani ulatuvat kestliku tegevuse kava, mis põhineb ÜRO säästva arengu eesmärkidel. Ettevõte valis välja kolm olulist valdkonda ja seadis igas valdkonnas eesmärgid.\nTooted ja teenused, mis tagavad inimeste ja planeedi tervise ja heaolu: 2030. aastaks saab ettevõte 70% oma müügitulust selliste toodete ja teenuste müügist, mis tagavad inimeste ja planeedi tervise ja heaolu.\nKliimameetmed ja ringmajandus: 2030. aastaks vähendab ettevõte oma tootmises kasvuhoonegaaside heitkoguseid 2018. aasta kogustega võrreldes 80% võrra ja väärtusahelas 50%. ÜRO teaduspõhiste sihtide algatus (Science Based Targets Initiative) on Pauligi teaduspõhised eesmärgid kinnitanud ja need vastavad nõuetele, mille eesmärk on hoida maakera keskmise temperatuuri tõus alla 1,5 °C. Lisaks on Paulig kasutusele võtnud kliimaneutraalsed kaubaalused. Pauligi eesmärk on kasutada oma pakendites 2030. aastal ainult taastuvaid või taaskasutatud materjale ja kõik pakendid on taaskasutatavad.\nÕiglased ja kaasavad töömeetodid: Ettevõtte eesmärk on olla õiglane ja kaasav partner ja tööandja kogu oma väärtusahela ulatuses. Kõik Pauligi kohvioad pärinevad tõendatud jätkusuutlikest allikatest ja me teeme tööd selle nimel, et tulevikus kehtiks see kogu kasutatava tooraine kohta. Oleme seadnud eesmärgi, et 2030. aastaks on kõik suure riskiga piirkondades toodetavad toorained pärit tõendatud jätkusuutlikest allikatest.


470ml ja 510ml pokaalid | Sofie Design käsitöö\nPokaalid 470ml ja 510ml\nTekstiga pokaalid 470ml ja 510ml\nPersonaalse nime või tekstiga pokaal.\nValgele või mustale pokaalile saab lisada Sinu poolt soovitud teksti. Näiteks nime või lause. Tekstile saab juurde lisada erinevaid kujundeid. Hästi sobivad näiteks südamed või tähekesed. Tähele tasub panna, et mida pikem tekst, seda väiksema kirjaga tekst jääb.\nPersonaalse tekstiga pokaalid on ideaalne kingituse endale või sõbrale.\nLisa ostukorvi nii palju pokaale kui soovid. Info igale pokaalile\nvalitud teksti ja fondi kohta lisa tellimuse vormistamisel lahtrisse "Lisa märkmed kohaletoimetamise kohta."\nHind sisaldab ühe nime lisamist pokaalile. Kui soovid mõlemale poole pokaali teksti, siis kirjuta enne ostu sooritamist oma soovist info@sofiedesign.ee (lisatekst +3€).\nHetkel on tekstide tegemiseks valikus 6 tooni. Piltidel olevatel pokaalidel on kasutatud sädelevat kuldset ja matt kuldset tooni püsivat vinüüli. Valikus olevad fondid on näha fotolt.\nPokaalid valmivad peale ostu sooritamist 1-3 tööpäeva jooksul.\nPlastikust veinipokaal on korduvkasutatav ja valmistatud TT plastikust. TT tüüpi plastik on BPA vaba, taastöödeldav, purunematu kasutades. TT plastik ei sobi mikrolaineahjus kasutamiseks. Pokaalide pesemiseks sobib ainult käsipesu.\nValikus on palju rohkem fonte ehk kirjastiile kui valikus olevad 8 tk, mille saan teksti pokaalile teha. Küsi julgesti ja leiame Sulle sobiva.\nPokaali teksti värv 510ml --- valgele sädelev kuldne valgele sädelev hõbe valgele matt kuldne valgele lilla valgele roheline mint mustale sädelev kuldne mustale sädelev hõbe mustale matt kuldne mustale lilla mustale roheline mint\nValikus on ka 470ml valge pokaal. See ei ole nii ümara kujuga kui seda on 510ml pokaal.\nPokaali teksti värv 470ml --- valgele sädelev kuldne valgele sädelev hõbe valgele matt kuldne valgele lilla valgele roheline mint mustale sädelev kuldne mustale sädelev hõbe mustale matt kuldne mustale lilla mustale roheline mint valgele rose gold mustale rose gold\nKülmade ilmade tõttu soovitan tellimuse sobivasse Smartposti


EKRE jäi Narvas ilma 735st häälest, ent mandaatide arv jääb samaks - DELFI\nEKRE jäi Narvas ilma 735st häälest, ent mandaatide arv jääb samaks\nEsmaspäeva pärastlõunal tühistati Narvas esialgsetel andmetel ekslikult EKREle loetud 735 ja Eesti 200le arvestatud 858 häält, vahendab Põhjarannik.\nEsialgsete hääletustulemuste avaldamisel tuli ilmsiks, et kui EKRE esinumber Ida-Virumaal Kersti Kracht oli Narva erinevates jaoskondades saanud vaid üksikuid hääli, siis spordihallis asuvas jaoskonnas oli talle arvestatud 743 häält. Sarnane lugu oli ka Eesti 200 esinumbri Ahti Puuriga, kelle häältesaagiks samas jaoskonnas oli 868.\nEsmaspäeval loeti hääled veelkord üle ja esialgselt ekslikult arvestatud hääled võeti maha. Nii jäi Kersti Krachti tulemuseks Ida-Virumaal 1108 hääle asemel 373 ja Ahti Puurile 1311 hääle asemel 443.\nNarva linnasekretär Ants Liimetsa sõnul muutuvad sellise vea parandamise tulemusel Ida-Viru ringkonnas erakondade toetusprotsendid, ent mitte saadud mandaatide arv. Keskerakond saab Ida-Virumaal kolm ringkonnamandaati, sotsid ja Reformierakond ühe.


Juuli raamaturiiul: "Üksnes minu" - Susan Mallery\n4. raamat sarjast "Fool's Gold".\nPeategelased: Dakota Hendrix ja Finn Andersson\nOriginaalpealkiri: "Only Mine"\nFool's Goldi meestepuudus on jõudnud uudistesse ning linnakesse ilmub ennastäis produtsent, kes tahab seal romantilist tõsielusarja filmida. Et asi üle käte ei läheks, veenab linnapea Dakota Hendrix'it filmimisel silma peal hoidma.\nSarja kandideerivad ka Alaska väikelinnast pärit kaksikud Sasha ja Stephen Andersson. Sasha loodab, et sarja pääsemine on esimene samm kuulsuse ja rikkuse suunas, Stephen tahab vaid vanema venna käpa alt välja saada.\nJa siis saabub linna maruvihane Finn Andersson, kel on kindel plaan vennad tagasi ülikooli kupatada, kus on nende õige koht. Karm Alaska võsapiloot on valmis tegema kõik, et kaksikud sarja ei pääseks - produtsendile peksa andma, maksma, veenma, ähvardama ja kui vaja ka vendi röövima.\nLoomulikult jääb vihase mehega tegelemine Dakota hooleks. Viimaks õnnestub tal mees maha rahustada. Kuna Finn otsustab filmimise ajaks linnakesse jääda, palgatakse ta telesarja piloodiks ning tema ja Dakota vahel hakkab arenema armulugu.\nEe, kus see meri oli? Mul jäi raamat silma just kauni kaanepildi pärast, kuid üdini romantilist rannastseeni ma loost ei leidnud.\nTegu on üsna keskpärase armastusromaaniga. Kahe päevaga sai raamat läbi loetud, kuid vahepeal oli mul üpris igav.\nPeategelased tundusid igati toredad inimesed, aga nende lugu polnud põnev. Hoopis rohkem elasin ma kaasa kaksikutele.Kui Sasha oli paras udupea ja kohati meenutas sarjast "Sõbrad" tuttavat Joey'd, siis Stephen oli hoopis teisest puust - tõsisem ja asjalikum. Minu jaoks muutus just tema loo kangelaseks, kelle pärast sai lehte keeratud ja edasi loetud.\nStepheni paariliseks sarjas määratakse Aurelia ning nende loos oli kõik see, mis peategelaste armuloos puudu jäi. Ausalt öeldes väärinuks just see paar tervet raamatut, sest kahjuks kirjutas autor neist üsna väha ja kuidagi kiirustades. Kurb. Stepheni ja Aurelia suhe oli ka ainus põhjus, miks ma raamatule kuuest kolm punkti annan.\nAga ma ei anna alla. Tean, et Susan Mallery oskab kirjutada. Tuleb vaid need pärlid halli massi hulgast üles leida.\nPostitas: Juuli at 11:55:00


Indigoaalane: Kas horoskoobid räägivad tõtt\npr. Paukson väitis: Töös ja karjääris väga keeruline aasta. Väga võimalik, et võidakse koondada. Töökaasastega suhted pingelised ja jahedad,\nTöö on mul alles. Suhted ka ok. Aeg-ajalt saab väga kõrini ja ma ise olen ka muutunud. Kas keerulisem aasta, kui senini? Seda ma ei julgeks öelda,\nEttevõtmised õnnestuvad veebruari esimesel poolel ja märtsi lõpust kuni mai alguseni.\nKeerulist ja pingelist aasta esimest poolt ennustas ka Eesti Naine,Uued reeglid ja muutunud väärtusskaala tekitavad sinus veebruaris ja märtsis ühe etapi lõppemise tunde, millest võid tegelikult hoopis võita. Soodne aeg alustada uuega ja investeeringuteks..\nMul on tegelikult väga kahju, aga sel aastal mul ei õnnestunudki täita projekti: õpin ära vähemalt 3 uut asja. Siiski patuga pooleks võin ennast natuke kiita. Need pole täiesti uued asjad, aga unustatud vanad.\nMa tuletasin meelde gimpi.\nMa võtsin üle saja aasta kätte vardad ja kudusin 2 kampsunit, Mnjah. Kampsikutel endil pole suurt viga ja kududa meeldib mulle endiselt, aga selgus, et hea riidetüki saamiseks on endiselt vaja millegipärast head lõiget. Mida mul pole ja mu isejoonistatud-konstrueeritud soperdised annavad tulemuse, millega kannatab küll suusatama, aga mitte tööle minna. Ma tõsiselt püüan, et jõuaks järgmise aasta jooksul need uuesti lahti harutada ning ülejärgmisel aastal uuesti proovida. see oleks vist jõukohane tempo...:)\nJa kass. Kiisuke. Mul on varem loomi olnud, aga mitte kunagi sellisel viisil. Nii minu, ainult minu....Minust on saanud südamest kassiinimene. Ma jälgin FB-s mingit 3-4 kassilehte ja valan igal hommikul pisara õnnetute hüljatute pärast...\nAprillis sain töise tunnustuse. Jess...:)\nHoroskoopides lubatud aasta esimese poole muudatustega on nii ja naa.\nVeel aasta varem kutsuti mind osalema ühel konkursil. Asi venis ja venis ja lõppeski millalgi kevadel. Mul oli selleks ajaks üsna kõrini ja ka nemad otsustasid teise kandidaadi kasuks. Ja paar kuud hiljem selgus, et ettevõte restruktueeritakse ja paljud koondatakse. Võib öelda, et mul vedas.\nJa teine märksõna on äpardunud äriideed. Korra olen ma kutsunud ise teisi ja kahel korral teised mind, davai, teeme ise. Ja ... midagi jäi ikka puudu. See, mis paarkümmend aastat tagasi oli lihtne ja normaalne on täna ebamugav ja tülikas ja riskantne.\nMa sain aru, kui mugav, turvaline ja hea elu mul ikka on. Ma olen nii sügavalt oma soojas mugavuspesas, et... ma ei teagi kas see on hea või halb. Kõik on ju hästi?\nAga horoskoobis lubatud elumuutust pole. Võimalusi on olnud. Mina pole valmis.\nMu elu pole muutunud. Muutunud olen mina. Minus on oluliselt vähem küünilisust, pragmaatilisust. Ma olen muutunud uskumatult idealistlikuks ja eetiliseks. Isiksuse seisukohast on see muidugi suurepärane, aga karjääri seisukohast katastroof.\nVeidral kombel on kardinaalselt muutunud ka mu maitse. Mulle tundub, et kui maailmas oleks 10% vähem soola ja suhkrut, oleks maailm parem paik.\nSee kõik on vastuolus terve mõistusega. Kõikide sõltumatute šveitsi teadlaste uuringud väidavad. et kuna vananedes maitsemeeled nüristuvad, siis vajatakse intensiivsemaid maitseid ning elukogemused ja - raskused peaks kaasa tooma kibestumust, pettumust ning hävitama naiivset usku inimestesse ja paremasse homsesse. Hea teada, et ma muutun hoopis nooremaks:)\nMinu sünnipäeval, juunis, tuli lumi maha.\nNüüd olen ma oma elus vist kõike näinud.\nKui te olete sündinud Õhu märgi all, siis olge selleks valmis, et kogu 2014. aasta jooksul tuleb teil olla sündmuste keskmes ja kõigis ühiskondlikes algatustes aktiivselt osaleda. Õhustiihia esindajate jaoks on 2014. aasta isiksusliku eneserealiseerimise, karjääritõusu ja loominguliste saavutuste aasta. Rohelise Hobuse aastal kujuneb õhustiihia esindajatel isiklik elu väga tormiliseks, see saab olema eredatest sündmustest ja unustamatutest kohtumistest küllastatud. coffee.ee\nSügisel mängivad sinu karjääris rolli reisid ja kauged maad.(Eesti Naine)\nTeine poolaasta toob endaga kaasa palju raskusi, tülisid, haigusi ja arusaamatusi.(coffee.ee)\nHaige pole ma sel aastal olnud. Tülitsenud vist ka mitte. Ma tülitsen üldse harva. Kui on arusaamatus või eriarvamus, siis eelistan selle lahendada ja edasi liikuda mitte karjuda ja vaenata.\nSügisel sai minust veidral kombel meediatäht.\nOsalesin ühel üritusel. Ja millegipärast otsustati üritust kajastavate fotode ja uudislõikude hulgast kasutada just neid, kus mina esiplaanil. Vastik. Ja kui kaitsetud me tegelikult oleme.\nOlles avalikus kohas pead sa alati olema meigitud ning naeratava näoga.\nMinu isiklik võit. Üks kehtima hakkav seadus kehtestas korra, mis minu hinnangul oli tarbijate jaoks kahjulik ja eksitav. Ettevõtte jaoks ka. Tagajärjetult üritasin seda meediale ette sööta. Lõpuks õnnestus. Nagu meedias ikka kombeks. Üks ajakirjanik tegi põhjaliku kodutöö ja kirjutas väga hea ülevaate. Päev hiljem, allikaid küsitlemata ja mõningaid lõike ümber tõstes, olid samast asjast teinud referaadi teised autorid. Nädal hiljem ärkasid konkureerivad väljaanded ning tahtsid saada samal teemal vastuseid. Aga see selleks.\nOluline on see, et ma ajasin ministeeriumi närvi. Oluline on, et asjapulgad kutsuti kokku. Oluline on, et me saavutasime muudatuse.\nSelle aasta märksõna on kindlasti esinemised. Ma olen tõepoolest väga tihti käinud rääkimas, lisaks koolikogemus ning osalemine ühes väga ägedas uues koostööprojektis.\nJa kõik see on mu ellu toonud väga veidraid ja huvitavaid kohtumisi ning inimesi. Tuleb välja, et mulle meeldib suhelda. Tuleb välja, et eestlased suudavadki, päriselt ka, koostööd teha. Seda on olnud väga huvitav kõrvalt jälgida ja tohutult arendav ise selle keskel olla. Mulle päriselt ka tundub, et me suudame selle projektiga Eesti riigi toimimist ja rahade kasutamist paremaks ja efektiivsemaks muuta.\nVeidrate kohtumiste rubriiki läheb Dirlene. Läbi interneti jõudis minuni abipalve teiselt poolt maakera aidata üles leida Eesti juured ja esivanemate lugu. Kogu selle info otsimine oli nii nii äge!!\nJa armas. Nüüd on mul paar toredat kirjasõpra. Mul on väga hea meel, et sain aidata ja väga kahju, et sain nii vähe aidata.\nReisida sai üsna palju. Eredaim ja olulisem on ilmselt reis isaga tema lapsepõlvemaadele. Mul on hea meel, et mingigi osa memuaaridest on salvestatud ja olemas. Et mul on pildid olulistest kohtadest ja ma sain oma isa rõõmustada.\nEhk on neid mälestusi kunagi kellelegi veel, peale minu, vaja.\nMida me siis järeldame? Kas horoskoobid räägivad tõtt?\n" Tuleb raske, aga tore aasta" ennustasid 4 horoskoopi mitme peale kokku.\nNeil oli ju õigus:)


Andragoogika uued perspektiivid | Andragoogika teatmik\nPikaajaline erialane praktika kinnitab, et õppijate kaasamine õppe planeerimisprotsessi teeb õppimise efektiivsemaks. Küllaltki sageli kaasatakse täiskasvanud õppijaid nii õppeprogrammi planeerimisse kui selle kohandamisse. Kui õppijatel on kontroll õppesisu ja vormide osas juba enne protsessi algust, rahuldab see nii nende teadmisvajadust kui tugevdab minapilti iseseisva õppijana.\nTeadmisvajadust võib iseloomustada kolmest aspektist:\nKuidas õpe läbi viiakse, mille õppimine toimub ja miks õppimine on oluline.\n1991 viisid Tannenbaum, Mathieu, Salas ja Cannon-Bowers läbi uuringu grupi uute töötajatega selgitamaks seoseid koolitusega rahulolu ja õppejärgsete hoiakute vahel. Koolitusega rahulolu määratleti kui vastavust grupi ootustele ja soovidele. Uuringu fookuseks oli peamiselt koolituse läbiviimise protsess ja see pidi vähemalt osaliselt järgima andragoogilisi printsiipe. Uuringus tuli välja, et rahulolu koolitusega oli seotud mitme teguriga: koolituse järgne tegevus organisatsioonis, akadeemiline võimekus, füüsiline võimekus, motivatsioon õpitu rakendamiseks, millest esimene ja viimane tegur olid tugevama positiivse mõjuga. Need järeldused kinnitavad, et õppijate ootuste ja soovide mõistmine on väga oluline. Läbi vajaduste eelneva hindamise ja üheskoos õppijaga koolitusprotsessi planeerimise saame rahuldada õppijate teadmisjanu selles osas, kuidas õpe toimub.\nHicks ja Klimoski uurisid 1987 gruppi juhte, kes osalesid arenguvestluse koolitusel. See grupp, kes sai realistliku ülevaate eesootava koolituse teemadest ja eeldatavatest tulemustest ning said vabalt otsustada, kas osaleda või mitte, olid enam veendunud, et koolitus sobib neile. Nad nägid koolitusest saadavat kasu, olid ise rohkem pühendunud ja lõppkokkuvõttes enam rahul koolitusega. Suurem valikuvabadus suurendab nii õpimotivatsiooni kui õpitu omandamist.\nBaldwun, Magjuka ja Loher (1991) uurimus kinnitab valikuvõimaluste olulisust õppetulemusele. Mida enam on õppija kaasatud koolituse planeerimisprotsessi, seda mõjusam õppimine on.\nClark, Dobbins ja Ladd (1993) uurisid 15 väga erineva teema koolitusgruppi 12 eripalgelises organisatsioonis ja jõudsid järeldusele, et koolituse rakendatavus ametis ja karjääris mõjutasid märkimisväärselt õpimotivatsiooni. Kui koolitatav sai osaleda koolituse otsustusprotsessis, nägi ta suuremat seost koolituse rakendatavuse osas.\nÜks andragoogika enimvaieldavaid teemasid on postulaat täiskasvanust kui ennastjuhtivast õppijast. Keegi ei kahtle selles, et täiskasvanud on võimelised iseseisvaks õppeks, kuid küsimus on, kas ennastjuhtiv õppija on iseloomulik täiskasvanule ja kas eesmärgiks peaks olema, et kõik täiskasvanud on ennastjuhtivad õppijad. Segadus on aga ennastjuhtiva õppija määratluses. Domineerib kaks peamist seisukohta. (Brookfield, 1986, Candy, 1991) Esimese määratluse järgi on ennastjuhtiv õppimine enese õpetamine sel viisil, et õppija ise vastutab ja otsustab õppemeetodite üle. Teise määratluse järgi on ennastjuhtiv õppimine eelkõige personaalne autonoomia, autodiaksia (Candy, 1991). Selline õppimine tähendab ise eesmärkide ja sihtide seadmist ja kogu õpivastutuse endale võtmist. Selline õppimine viib eneseteadvuse kasvule, milles õppija näeb uut teadmist kontekstis ja käsitleb õpitut kriitiliselt. Kuigi üsna erinevad määratlused, võivad need omavahel kattuda. Näiteks kõrge personaalse autonoomiaga isik võib valida õppeks reguleeritud ja juhendatud kursuse/koolituse. See on talle mugavam, ajasäästlikum või sobivam õppimiseviis. Tegelikkuses eelistavad paljud täiskasvanud traditsioonilist õpet valdkondade puhul, milles neil puudub eelnev teadmine – nt finantskirjaoskuse koolitus. See aga ei tähenda, et ta loobuks ennastjuhtivast õppimisest. Ja vastupidi, pelgalt ennastjuhtiv õppimine ei anna kinnitust inimese autonoomiast. Ometi peavad haridusteadlased ennastjuhtiva õppija kõige olulisemaks kriteeriumiks personaalset autonoomiat. On välja kujunenud seisukoht, et mitte alati ei ole täiskasvanu samal ajal nii autonoomne kui ennastjuhtiv, vaid igas õpisituatsioonis kujunevad erinevad eelistused ja tuleb ilmsiks õppija eripära. Õppimine on alati situatiivne ja juhendaja ülesanne on kohandada õpetamisviis õppijaga.\nGrow defineerib õppimise neli erinevat autonoomiafaasi:\na) Sõltuv/autoritaarne; b) huvituv/motiveeriv; c) kaasatud/toetav; d) ennastjuhtiv/nõuandev. (Grow,1991)\nGarrison (1997) arendas seda ideed edasi ja pakub välja täieliku ennastjuhtiva õppimise mudeli, mis toetub kolmele põhiprintsiibile:\n2) motivatsioon (alustamine ja ülesanded);\n3) enesejälgimine (vastutustunne).\nTema hinnangul on enim tähelepanu pööratud esimesele aspektile, kuid tegelikult on olulised ka teised kaks printsiipi ja andragoogid peaksid kõigile võrdselt keskenduma.\nHaakuva teemana saab siinkohal rääkida isiksuse kontrollkeskmest. (Rotter, 1966, 1990). Välise kontrollkeskmega inimesed usuvad, et nende tegevuse tulemused ei sõltu neist, sisemise kontrollkeskmega inimesed seevastu usuvad, et on ise oma õnne sepad. SKK ehk internaalid on paremad õppijad, otsivad aktiivselt uut infot ja on rohkem keskendunud info sisule kui sotsiaalsetele normidele. VKK ehk eksternaalid on närvilisemad ja usuvad juhusesse, internaalid usaldavad enda kogemust. Internaalid ei vaja nii palju tuge kui eksternaalid, kes ometi paradoksaalsel kombel ei soovi võtta vastutust isegi pärast abi saamist. Arvatakse, et inimese kontrollkese on üsna püsiva väärtusega omadus, seega neid, kes ei ole õppimise eest seni võtnud vastutust, segab seda tegemast nende enda isiksuse piiratuse määr. Üldiselt vajavad eksternaalid rohkem juhendamist ja internaalid vähem. Ennastjuhtiva õppija käitumist mõjutavad tegurid on õpistiil, eelnev kokkupuude ainega, sotsiaalne orientatsioon, edukus, eelneva õppe sotsialiseerumine, kontrollkese. Määrava tähtsusega on vabadus valida oma õpistrateegia. Täiskasvanud õppija jaoks on olulisem tajuda enda personaalset autonoomiat õpiprotsessis, mitte niivõrd enda õpetamise aspekti. Probleem tekib siis, kui õppija soovib rohkem autonoomiat, aga seda ei võimaldata talle.\n3. Õppija eelnevad kogemused\nTäiskasvanud õppija eelnev elukogemus mõjutab teda neljal viisil:\n1) individuaalsete eripärade suurem määr;\n2) rikkalik ressurss/allikmaterjal õppimiseks;\n3) kujundab ja mõjutab õpihoiakuid;\n4) mina-identiteedi vundament.\nVaatleme, kuidas õppija eelnev kogemus mõjutab õpihoiakuid. Chris Argyris (1982) ja Donald Schon (1987) on uurinud vastuseisu õppimisele. Argyris jagab õppimise kaheks: ahelõppimine toimub automaatselt, sest vastab õppija väärtustele ja kogemusele. Topeltahela puhul aga peab õppija muutma oma seisukohti fundamentaalselt.\nSarnaselt jagab ka Schon õppimise kaheks: õppimine tegevuses ja õppimine reflekteerides.\nKognitiivse psühholoogia vallas tehtud skeemiteooria, informatsiooni töötlemise ja mälu-uuringud aitavad meil mõista, kuidas eelnev kogemus õppimist mõjutab. Skeemiteooria on lihtsalt seletades inimese eelnevate kogemuste summa, mida säilitatakse mälus ning mis mõjutab meie informatsiooni vastuvõtmist. (Merriam ja Cafarella, 1991).\nRummelhart ja Norman näevad skeemiteooria sees kolmeastmelist protsessi:\nNeist esimene faas on kõige lihtsam, nagu faktide õppimine, kuid restruktureerimine tähendab täiesti uut skemaatilist ümbersündi. Skeemiteooria järgi aitavad mõttemudelid meil edukalt toime tulla igapäevaste tegevustega, kuid samas tõrjuvad need muutusi, seega takistavad otseselt õppimist, mis ei sobitu olemasolevasse mustrisse. Et täiskasvanu oleks edukam õppija, peaks ta tundma iseenda mõttemudeleid ja -mustreid ning olema võimeline nende üle reflekteerima. Suutlikkus mõista oma kinnistunud hoiakute tagamaid võib anda võimsa hoo enesearengule.\nInformatsiooni töötlemise teooria järgi toimib meie eelnev kogemus kui filter uute teadmiste puhul. Mida me juba enne teame, sellele pöörame rohkem tähelepanu ja mis meie maailmapilti ei sobitu, sellest teeme vähem välja. Sensoorne mälu otsustab, millele tähelepanu pöörata, toetudes pikaaegses mälus leiduvale materjalile.\nOrmrod (1990) kirjeldab pika-ajalise mälu toimimise printsiipe nii:\n1) osa infost valitakse, osa jäetakse välja;\n2) ridade vahel oleval infol on suurem tähtsus;\n3) olemasolevat infot kasutatakse uuest infost aru saamiseks;\n4) uuele infole võidakse lisada midagi olemasolevast salvest, nii et uus info võib olla enamat ning erinev õpitust.\nSellised kognitiivsed protsessid selgitavad konstruktivistlike käsitluste esilekerkimist õppimise perspektiivide kontekstis. Õppimine toimub alati kontekstuaalselt, rõhutavad konstruktivistid, samuti on sellel kumulatiivne iseloom. Kõik, mis seostub õppija eelneva kogemusega, omab tähendust ja võetakse kasutusele. Savery ja Duffy (1996) pakuvad välja kaheksa konstruktivistlikku õpiprintsiipi: 1) Rakenda kõik õppimine mõne suurema ülesande või probleemi teenistusse; 2) Toeta õppijat vastutuse võtmisel; 3) Sea autentne eesmärk; 4) Loo ettekujutus tulevikuolukorrast, kus õppija peab hakkama saama; 5) Las õppijal võtta vastutus protsessi üle; 6) Loo õppijat toetav ja vaimseid väljakutseid esitav keskkond; 7) Julgusta alternatiivsete vaadete ja olukordade katsetamist; 8) Paku võimalust refleksiooniks nii õpitu kui protsessi üle. Mõõdukas konstruktivism ja andragoogika on sarnased mitmes aspektis.\nKokkuvõtteks võib tõdeda, et õppija eelnev kogemustepagas avaldab õppimisele väga suurt mõju. See on ühelt poolt võimas ressurss, uue info sidustaja aga samas ka tõke ja barjäär uue info vastuvõtmisel. Kurt Lewin (1951) tõdeb, et mitte-õppimine on sama tähtis kui õppimine, sest inimene ei muutu enne, kui ta pole vabastatud teda piiravatest uskumustest ja hoiakutest.\nTäiskasvanul tekib valmisolek õppimiseks siis, kui elu seda temalt nõuab. Seega mida paremini täiskasvanuõppe professionaalid selliseid olukordi oskavad ette näha ja mõista, seda efektiivsemad suudavad nad olla oma töös. Väljakutseks on saanud mudelite väljatöötamine, mis selgitaksid täiskasvanu õppimisvalmidust.\nPratt (1988) on välja toonud mudeli, kuidas täiskasvanute elulised olukorrad mõjutavad nende valmisolekut andragoogilise loomuga õppekogemusteks. Ta tõdeb, et enamik õpikogemusi on tugevalt situatsioonipõhised ning õppija võib käituda eri kombeil erinevates õpisituatsioonides.\nMudeli järgi on õppijatel fundamentaalselt erinevad vajadused professionaalse juhendamise järele- osadele on tarvis abi õppimise mehaanilise ja logistilise poolega, teistele on tarvis emotsionaalset tuge.\nPratti õpimudelit illustreerib kaks tuumdimensiooni, milles täiskasvanute õpisituatsioonid varieeruvad: suund ja tugi.\nSuund viitab õppija vajadusele abiks teiselt inimeselt õppeprotsessi jooksul ning see on osa täiskasvanu kompetentsusest õpitavas teemas. Täiskasvanud, kellel on õpitavas aine kõrge kompetents ning vähene vajadus toe järele on palju iseseisvamad õppurid kui need, kellel on vähem kompetentsi ning suurem toetuse vajadus.\nTugi viitab kaasaelavale toele, mida õppur teistelt vajab. See koosneb kahest faktorist: õppuri pühendumus õppeprotsessi ja tema enesekindlus oma õppevõimekusega seoses. Õppurid, kes on kõrge pühendumusastmega ja enesekindlamad vajavad tuge vähem ning pöördeliselt kellel on madal pühendumus ja vähem enesekindlust vajavad tuge rohkem.\nPratt toob esile nelikumudeli mis näitab suuna ning toe kõrge ja madala astmega omavahelisi kombinatsioone. Veel testimata mudel pakub kontseptuaalset seletust mõningatele variatsioonidele, millega täiskasvanuõppe juhendajad kokku puutuvad.\nJoonis 1. Pratti suuna ja toe õpimudel. Allikas: internet.\nTugevas sidususes seoses eelneva kogemuse olulisusest õppeprotsessis on käesolevate kogemuste roll õppevajaduse mõjutamisel. Kolb’i mudel suunab tähelepanu õppestiilidele. Paraku ei kinnita uurimustöö tema teooria paikapidavust seoses suurelt osalt küsitavusega mudeli metodoloogilise suhtes.\nJoonis 2. Kolb’i kogemusliku õppimise mudel. Allikas: internet.\nInimressursside arengu praktikud rõhuvad aina enam kogemuslikule õppimisele kui viisile, kuidas suurendada oma õppevõimet. Kogemusliku õppe lähenemise meetodid omavad kahekordset kasutegurit olles ühest küljest täiskasvanud õppijale atraktiivne seoses tema eelneva õppekogemusega, teisalt suurendades sooritusvõimet pärast harjutamist.\nTäiskasvanuõppe andragoogiline mudel pakub fundamentaalselt erinevaid järeldusi seoses täiskasvanu õppimisele motiveeritusega. Täiskasvanud kipuvad olema kõrgemalt motiveeritud õppimisviisile, mis aitab neil kas lahendada oma elulisi probleeme või on selle tulemuslikkus sisemisel kasul. Wlodovski(1985) viitab neljale täiskasvanuõppe tegurile:\nEdu. Täiskasvanu soovib olla edukas õppur.\nTahtmine. Täiskasvanu tahab oma õppes tunda valikuvõimaluse olemasolu.\nVäärtus. Täiskasvanu soovib õppida seda, mida ta saab väärtustada.\nRahulolu. Täiskasvanu soovib kogeda õppimist kui naudingut.\nEsimese andragoogika printsiibi sõnul “Täiskasvanud peavad teadma miks nad midagi õpivad enne kui nad õppima hakkavad.”. Teadmine sellest, miks on õppimine vajalik on võtmetegur, mis annab täiskasvanud õppijale tahtevõime. Kuuenda printsiibi järgi on kõige paremad täiskasvanu õppemotivaatorid sisemised- näiteks elukvaliteet, rahulolu ja enesehinnang. Õppimisviis, mida täiskasvanu kõige enam väärtustab on see, mis omab talle isiklikku väärtust.\nEelnev peab paika ka ootuse teooriaga(Vroom, 1995)- klassikaline teooria täiskasvanu õpimotivatsioonist töökeskkonnas. Ootuse teooria väidab, et indiviidi motivatsioon on järgneva kolme teguri summa:\nValentsus- väärtus, mille inimene paneb tulemusele.\nVahendlikkus- tõenäosus, et tulemus omandatakse, tingituna, et antud tulemus on juhtunud.\nOotus- inimese uskumus, et pingutus viib tulemuseni, mis omakorda toob teatud tasu.\nAntud kolmest tegurist saab järeldada, et täiskasvanud õppija on kõige motiveeritum siis, kui ta usub, et ta suudab õppida uut materjali(ootus) ja õpitav aitab neil lahendada probleeme(vahendlikkus) mis on nende elus tähtsad(valentsus).


Kas ostate Erade valikuid - Miks ma ei investeeri aktsiatesse eraisikuna?\nKas ostate Erade valikuid. Kuidas kõigi turul pakutavate uusarenduste seast endale parim leida?\nKullerile või postkontoris üle antavatele pakkidele järgnevad saaja andmed: ees- ja perekonnanimi või juriidilise isiku nimi; tänav, maja ja korteri number ning talu, küla ja valla nimi väljaspool linnu, aleveid ja alevikke ; sihtnumber ja linn või maakond; riik rahvusvaheliste postisaadetiste puhul. Tasub teada, et mõnusalt avarad ja ruumikad kahekorruselised ridaelamud Tallinna külje all koos parkimiskohtade, aiamaa, puuküttega sauna ja muude mugavustega on täna hinnaklassilt samal pulgal kui kolmetoalised korterid kesklinnas. Pikaajalise kogemusega kinnisvaraarendaja Favorte on loonud nii kortermaju kui ka täislahendusega elamurajoone Harjumaa eri paigus. Tehingutasude suurus Samamoodi nagu valuutavahetuse puhul on siin ka erisus pigem teenusepakkuja baasil, aga eraisik sageli välismaakleri juurde tegutsema ei koli. Lihtsam on öelda ilmselt, millal on eraisikuna tegutsemine mõistlik, sest see on mõnes mõttes selgem. See tähendab, et ka valuutavahetuse teeb pank ise automaatselt ära.\nÜürimine Kodu valimine: kas üürida või osta? Kodu valimine sõltub eelkõige inimese soovidest, vajadustest, võimalustest ning rahalisest seisust, kuid siiski kehtivad teatud põhitõed, mis räägivad kas üürimise või kodu ostmise kasuks. Luminor panga Baltikumi kliendikogemuse juht Kristjan Jasinski rääkis, millised on kummagi variandi eelised ning millega tasuks valiku langetamisel kindlasti arvestada.\nNii ei ole ta igal kuul tasunud kaudselt võõra inimese laenumakset või toonud talle niisama lisasissetulekut, vaid maksnud selle nimel, et tal oleks päris oma kodu.\nKas ostate Erade valikuid kodu eeliseks on ka see, et seda võib oma äranägemise järgi kujundada ja seal remonti teha.\nTema sõnul võib isegi juhtuda, et kodu ostmine osutub soodsamaks. Kui võrrelda üürimakset ja igakuist laenumakset, saab laenumakse eest endale tegelikult rohkem lubada.\nTallinna keskmises seisukorras 2-toalise korteri üür on umbes — eurot kuus. Kui aga võtta kodulaenu, siis praeguste intresside juures saab endale sama summa eest lubada uusarenduses ja märksa paremas seisus Kust oppida kaubandusvalikuid ning linnaäärses piirkonnas isegi 3-toalise korteri.\nÜürimine on paindlik valik Kui inimene otsustab üürimise kasuks, säilib tal teatav paindlikkus.\nNäiteks kui äkitselt peaks silmapiirile ilmuma unistuste kodu või töökoht teises linnas, siis saab üürikodust kiirelt loobuda ja eluga edasi minna. Üldiselt saab tähtajatu üürilepingu, sõltuvalt selle sisust, 1—3-kuulise etteteatamisega üles öelda.\nKui üürikortereid tihti ei vahetata, siis räägib üürimise kasuks kindlasti ka see, et esmased kulutused on suhteliselt tagasihoidlikud. Tavaliselt tuleb kõigepealt tasuda tagatisrahana kuni paari kuu üür, maakleritasu ja ettemaksena ühe kuu üür.\nSamas kaasnevad üürilepinguga teatud kohustused ja piirangud. Üürileandjal on lepingu lõppemiseni õigus nõuda kõigi lepingutingimuste täitmist ning kui tegemist on tähtajalise lepinguga, ei saa sellest üldjuhul ennetähtaegselt loobuda.\nLisaks ei saa korterit oma äranägemise järgi muuta, mis tähendab, et üürileandja loata ei tohi näiteks isegi tapeeti vahetada.\nOstetud kodu inimest kinni ei hoia Jasinski sõnul on kinnisvara omamine investeering tulevikku ja sellega võiks varakult tegelema hakata, sest nagu ka eelpool öeldud, siis pensionieas võib kodu üürimine üle jõu käia.\nKui inimesel on pensionieaks soetatud oma kinnisvara, võib seda pidada lausa eraldi pensionisambaks. Jasinski julgustas, et kui inimesel on plaanis vähemalt 3—4 aastat ühes kohas elada, võib ta julgelt mõelda päris oma kodu soetamise peale. Suures pildis on see investeering, mis tasub end tulevikus igal juhul ära.\nIsegi kui inimest tabavad huvitavad elu keerdkäigud, siis säilib ka ostetud kodu osas teatud paindlikkus. Kui on vaja kolida teise linna või riiki, siis võib oma senisesse kodusse võtta üürniku. Kui soovitakse kodu maha müüa, siis on alati ka see võimalus olemas. Lisaks saab seda teha ka välismaal olles, võttes appi maakleri ning ajades asju digitaalselt. Kindlasti ei tasu karta, et pärast korteri ostu on inimene jäädavalt lepinguga seotud ning sellest loobuda Kas ostate Erade valikuid saa.


Oleg Ossinovski nõuab oma süüdistuse täpsustamist\nÄripäev • 2. märts 2018 kell 12:15\nOleg Ossinovski Foto: Andras Kralla\nEesti üks rikkamaid inimesi ärimees Oleg Ossinovski, keda süüdistatakse endisele Läti Raudtee juhile Ugis Magonisele pistise andmises, ütles täna Läti Limbaži kohutus, et prokurör peaks tema süüdistust täpsustama.\nOssinovski soovib, et prokurör täpsustaks talle esitatud süüdistuse kohta ja aega ehk kus ja millal ta väidetavalt pistist pakkus, sest kui seda ei tehta, on ta õigusi rikutud, vahendas Ärileht Läti Delfi uudist.\nProkurör Evita Masule esitas täna kohtus süüdistuse lühiülevaate, mille kohaselt süüdistatakse Ugis Magonist pistise võtmises. Süüdistuse kohaselt leppisid Magonis ja Ossinovski millalgi 2014. aasta augusti ning 2015. aasta alguse vahel kokku, et Ossinovski annab 800 000 eurot pistist ning Magonis langetab selle eest Eesti ärimehe firmat Skinest Rail soosiva otsuse ja kasutab oma sõprussuhteid Venemaa Raudteede ametnikega, et Ossinovski saaks vedurite remondi tellimusi.\nSüüdistuse kohaselt palus Ossinovski Magonise residentsis toimunud kohtumisel pistisesumma vähendamist. Magonis nõustus, et 800 000 euro asemel maksab Ossinovski 500 000.\nLugege pikemalt uudist Delfi Ärilehest.